tuhnainett* 


SKANDINAVIENS     STJERNE 

ORGAN  FOR 
JESU    KRISTI    KIRKE    AF    SIDSTE    DAGES    HELLIGE 


Nr.  7 


JULI   1954 


103.  arg. 


SKANDINAVIENS  STJERNE  udkommer  den  1.  i  hver  måned  og 
abonnementsprisen  (incl.  porto)  er  kr.  8.50  i  Danmark  og  $  2.00  i 
U.  S.  A.  Betaling  kan  ske  gennem  postgiro  333.38  til 

CHURCH  OF  JESUS  CHRIST  OF  LATTER-DAY  SAINTS,  Priorvej 
12.  Kobenhavn  F. 


Junius  M.  Sorensen 

Missionspræsident 

ansvarshavende   red. 


Mary  Kaiser 
redaktør 


INDHOLDSFORTEGNELSE: 

Fra  missionens  præsidentskab   223 

Sømmelig  påklædning 224 

I    evangeliets    net    225 

Distriktskonferencerne  —  foråret   1954   234 

Kredslærernes    budskab    236 

Kredslærerindernes  budskab  237 

Nyt  fra  hjælpeorganisationerne  237 

Personlige  nyheder  fra  nær  og  fjern  242 

Fra  missionsmarken  242 


Vi  har  nu  endelig  fået  en  GUF  nål  til  den 
danske  mission.  Det  er  noget,  som  mange 
har  ønsket. 

Prisen  er  kun  kr  2,50.  Pengene  bedes  ind- 
sendt samtidig  med  bestillingen  på  postgiro- 
konto 333  38,  CHURCH  OF  JESUS  CHRIST 
OF  LATTER-DAY  SAINTS,  Priorvej  12,  Kø- 
benhavn F. 
Vi  har  også  endnu  nogle  få  jubilæumsnåle   tilbage.  Pris  2,50. 


KLOSTERTRY 


Tra  missionens  præsidentskab. 

I  Mormons  Bog  skriver  Alma  disse  ord:  »Dette  liv  er  tiden,  da 
menneskene  skulle  berede  sig  til  at  møde  Gud.«  (Alma  34:32). 
Ja,  og  han  skriver  meget  mere  i  dette  kapitel,  som  er  meget  vig- 
tigt for  os  at  adlyde.  Jeg  vil  gerne  komme  med  et  par  kommen- 
tarer til  det  ovenfor  citerede  skriftsted.  Som  vi  alle  ved,  må  vi, 
hvis  vi  skal  møde  Gud  og  være  hvor  han  er,  blive  ham  lig. 

Herren  har  ikke  i  sinde  at  indbefatte  en  masse  mennesker, 
som  ikke  lever  helt  op  til  evangeliets  principper;  vi  tror  måske, 
at  vi  kan  klare  os  med  75  procent  grundlag,  men  vi  vil  blive 
skuffede.  Da  han  sagde:  »Du  må  ikke  stjæle«,  mente  han,  at  hvis 
vi  stjæler  aldrig  så  lidt,  er  vi  skyldige  i  at  stjæle. 

Da  Frelseren  var  på  jorden,  sagde  han:  »Vær  fuldkomne,  lige- 
som min  Fader  i  himlen  er  fuldkommen«.  Hvis  vi  mangler  den 
mindste  smule,  vil  vi  ikke  være  fuldkomne.  Hvis  vi  ønsker  at 
bo  hos  vor  Fader  i  himlen,  må  vi  regne  med  at  skulle  være  ham 
lig,  ikke  nå  een  eller  to  måder,  men  i  hver  eneste  ting  i  livet. 

Der  er  to  ting,  som  jeg  gerne  vil  henlede  din  opmærksomhed 
på,  og  bede  dig  om  at  dømme  dig  selv,  om  du  er  beredt  til  at 
møde  din  Gud,  og  hvis  man  spørger  dig,  om  du  så  kan  bestå 
dommen.  Det  første  er  kærlighed,  som  den  findes  i  Mormons 
Bog,  Moroni,  7.  kapitel  fra  43.  til  48.  vers.  Er  jeg  stolt  i  hjertet 
og  søger  efter  menneskelig  ære?  Om  så  er,  er  jeg  ikke  beredt. 
Har  jeg  kærlighed  til  mine  medmennesker?  Det  bør  jeg  have,  og 
hvis  der  er  en  Lazarus  i  hver  port,  så  drag  omsorg  for  ham.  Hvis 
en  fremmed  kom  forbi,  tog  jeg  ham  så  ind?  Besøger  jeg  enkerne 
og  de  faderløse?  Kærlighed  svigter  aldrig,  og  jeg  tror,  de  fleste 
af  os  har  svigtet  på  mange  måder.  En  af  de  værste  fejl,  folk  har, 
er  at  retfærdiggøre  sig  selv.  Hvis  vi  fortsætter,  vil  vi  snart  ret- 
færdiggøre os  selv  i  alt,  hvad  vi  siger  og  gør.  Den  anden  ting  er, 
at  jeg  søger  ære,  eller  ønsker,  at  folk  skal  se  op  til  mig  eller 
hædre  mig,  fordi  jeg  har  udført  en  eller  anden  handling.  Jeg 
kan  gøre  det  bedre  end  de  andre,  eller  jeg  er  værd  at  lægge 
mærke  til.  Sådanne  folk  bør  skamme  sig!  Ved  du,  at  Kirken  kan 
udmærket  klare  sig  uden  dig  eller  mig,  men  vi  kan  ikke  klare 
os  uden  Kirken.  Hvis  du  ønsker  at  vide,  hvad  Herren  har  gjort 
med  en  mand,  der  var  så  stolt,  at  det  mishagede  ham,  så  læs 
Ap.  Gern.  12:22 — 23.  Måske  er  vi  ikke  så  slemme  og  modtager 
ikke  vor  straf  i  dette  liv,  men  vi  behøver  ikke  at  være  bekym- 
rede, vi  skal  nok  få  den  i  det  næste  liv.  Læs  Gal.  6 — 7.  Stands 
op  og  tænk:  »Hvor  vel  beredt  er  jeg?« 

Hvis  vi  standser  og  tænker  over  Kirkens  lære,  vil  vi  snart  se, 
at  lærdommene  er  gode,  og  vejen  er  skitseret  for  os,  så  vi  kan 
følge  den,  og  hvis  vi  følger  den,  er  det  ikke  umuligt  for  os  at 
blive  fuldkomne,  som  Frelseren  sagde  til  sine  disciple,  de  skulle 
være,  da  han  var  her  på  jorden.  Der  er  masser  af  gode,  ja,  vi 
kunne  sige  retskafne  folk  i  Kirken  over  hele  verden,  men  vi 
trænger  alle  til  at  tænke  over  de  ting,  vi  gør,  og  betydningen  af 
at  efterleve  evangeliet.  Lige  fra  Adams  dage  har  folket  fået  at 
vide,  hvad  de  skal  gøre,  for  at  de  kan  være  beredt  til  at  møde 
deres  Skaber.  Læs  i  Prædikerens  Bog  12:13,  hvad  en  af  Det 
gamle  Testamentes  profeter  sagde,  var  menneskets  hele  pligt.  Det 
var  næsten  1000  år  før  Kristus,  og  de  sidste  dages  hellige  lærer 

den  samme  lære  i  dag.  Lad  os  alle  vogte  vore  tanker,  vore  ord 
og  vore  handlinger  og  folgc  Kirkens  lære  og  udvikle  den  broder- 
lige kærlighed,  som  Mormon  taler  om,  og  så  kan  vi  sige,  at  hvis 
vi  ikke  er  beredt  til  at  mode  vor  Skaber,  håber  vi  en  dag  at 
blive  det. 

Må  Herren  velsigne  os  og  hjælpe  os  til  dette,  beder  jeg  i  Jesu 
Kristi  navn.  Amen. 

Junius  M.  Sorensen,  missionspræsident. 


Sømmelig  påklædning. 


Anstændighed  i  påklædning  har  været  en  af  Kirkens  lærdomme 
igennem  arene.  Herren  har  sagt,  at  han  fryder  sig  ved  kvindernes 
kyskhed,  og  vor  Kirkes  ledere  har  lært  os,  at  anstændig  påklædning 
er  en  af  de  vigtigste  faktorer  til  at  bevare   denne  kyskhed. 

Herren  har  skaffet  midler,  hvorved  hans  folk  kan  »dække  deres 
nøgenhed«,  og  han  venter,  at  vi  vil  tage  imod  hans  rad.  At  udstille 
store  stykke  bart  kød  gør  det  ikke  ud  for  anstændighed,  og  det 
fremmer  heller  ikke  kyskheden. 

Der  synes  at  være  en  stadig  debat  om,  hvorvidt  vore  unge  piger 
skal  bære  stropløse  kjoler  og  udringede  halsudskæringer.  Der  har 
været  det  mærkelige  ved  denne  debat,  at  mange  af  de  unge  pigers 
mødre  har  holdt  mere  på  »det  bare  skind«  end  de  unge  piger  selv 
har  gjort. 

Hvorfor  mødre,  der  ville  sørge  og  klæde  sig  i  sæk  og  aske,  hvis 
deres  døtre  mistede  deres  dyd,  insisterer  på  at  lade  deres  unge  piger 
gå  med  en  mode,  som  i  mange  tilfælde  indbyder  til  usømmelig  ad- 
færd fra  mændenes  side,  er  mere,  end  de  fleste  kan  forstå.  Men  det 
er  ikke  desto  mindre  en  kendsgerning. 

Når  det  er  sa  vigtigt,  at  vi  bevarer  vor  sømmelighed  i  påklæd- 
ning på  dansegulvet,  ved  eksamensafslutningen  eller  til  et  sommer- 
selskab, er  det  da  ikke  lige  sa  vigtigt,  at  anstændigheden  bevares 
også  til  andre  tider? 

Hvad  er  det  hensigtsmæssige  ved  en  soldragt,  som  afslører  langt 
mere  end  en  stropløs  kjole  og  mere  end  kjolen  med  den  udringede 
balsudskæring?  Er  det  uanstændigt  at  udstille  meget  bart  kød  i  en 
kjole,  og  dog  anstændigt  at  udstille  endnu  mere  i  en  soldragt?  Hvor 
er  grænsen  for  anstændigheden  så  i  det  hele  taget? 

Og  hvis  det  er  dårlig  smag  at  bære  en  udfordrende  kjole,  er  det 
så   bedre   smag   at    bære    en    udfordrende   badedragt? 

Kirken  er  ikke  snerpet,  som  de  fleste  folk  ser  på  dette  ord.  Heller 
ikke  stikker  Kirken  hovedet  i  sandet  som  strudsen.  Kirken  indtager 
realistens  holdning.  Den  er  moderne  i  enhver  henseende,  den  er  mere- 
end  på  højde  med  tiderne. 

Men  fordi  den  er  realistisk,  fordi  den  er  på  højde  med  og  foran 
sin  tid,  fordi  den  forsøger  at  se  tingene  som  de  er,  appellerer  den 
til  bevarelse  af  dyden  ved  opretholdelse  af  anstændigheden  blandt 
sine  kvinder  og  unge  piger. 

De  folk,  der  tegner  de  udfordrende  badedragter,  som  er  begyndt 
at  vise  sig,  har  øjensynlig  kun  een  ting  i  tankerne,  og  det  er  at  ud- 
stille så  meget  de  kan  af  det  menneskelige  legeme  for  solen  (for 
ikke  at  tale  om  mændenes  ivrige  blikke),  uden  at  den  person,  der 
bærer  badedragten,  bliver  arresteret  for  uanstændig  påklædning. 

Kan  disse  udfordrende  badedragter  indbyde  til  andet  end  ulykker 
for  vore  unge  piger?  Kan  de  indbyde  til  andet  end  de  omkring- 
ståendes skadefro  blikke?  Kan  de  andet  end  skabe  dårlige  tanker  i 
sindet  hos  dem,  der  allerede  er  befængt  med  upassende  ønsker? 
Slutter  de  unge  piger,  som  bærer  dem,  sig  ikke  til  den  moderne 
tendens  at  fremhæve  sex  i  højeste  potens,  med  al  den  synd,  som  en 
sådan  understregning  bringer?  Glemmer  vi,  at  den  tid,  i  hvilken  vi 
lever,  af  Herren  selv  beskrives  som  en  ond  og  fordærvet  generation? 

Herren  fryder  sig  ved  kvinders  kyskhed.  Han  giver  ikke  love, 
der  taler  imod  nydelse  af  solskinnet.  Men  solen  kan  nydes  i  sund 
udstrækning  og  alligevel  tillade,  at  man  er  anstændig  og  sømmelig. 
Han  giver  ikke  love  mod  badning  og  svømning,  men  vi  kan  ganske 
givet  nyde  disse  ting  i  en  atmosfære  af  sømmelighed  og  på  en  måde, 
så  de  bevarer  vor  anstændighed.  Lad  os  huske,  at  kyskhed  skal  værd- 
sættes højere  end  livet  selv,  og  en  anstændig  påklædning  er  en  af 
de  måder,  vi  kan  bevare  den  på. 

Fra  Deseret  News. 

Fortsat  artikel: 

I  EVANGELIETS  NET 

Historien  om 
ANNA     KARINE    G  A  ARDEN    WIDTSOE 

Af  JOHN  A.  WIDTSOE 

Skomageren  indvilgede  i  at  forsåle  skoene  og  gøre  det  så  godt, 
at  de  ville  vare  en  stund,  selv  om  de  blev  slidt  af  en  livlig,  rask 
dreng,  som  altid  var  på  farten.  De  blev  snart  enige  om  den  lille 
forretning;  de  fortærskede  fraser,  som  er  almindelige  blandt 
høflige  mennesker,  udveksledes;  enken  skulle  til  at  forlade 
værkstedet,  men  hun  var  en  lille  smule  nysgerrig  med  hensyn 
til  de  traktater,  som  hun  havde  fundet  i  det  første  par  sko,  hun 
fik  hjem,  men  uvillig  til  at  stille  altfor  mange  spørgsmål. 

Anna  Widtsoe  havde  hånden  på  dørlåsen,  da  skomageren 
sagde,  noget  tøvende,  for  forretningen  var  afsluttet,  og  damen 
var  en  fremmed:  »De  vil  sikkert  blive  overrasket  over  at  høre 
mig  sige,  at  jeg  kan  give  Dem  noget  af  større  værdi  end  sålerne 
på  Deres  barns  sko.«  Hun  blev  overrasket.  Hun  så  den  mand 
i  øjnene,  som  stod  rank  og  modig  i  sit  værksted. 

»Hvad  kan  De,  en  skomager,  give  mig,  der  er  bedre  end  såler 
til  min  søns  sko?  De  taler  i  gåder,«   svarede  hun. 

Skomageren  tøvede  ikke.  »Hvis  De  blot  vil  lytte,  kan  jeg  lære 
Dem  Herrens  sande  frelsesplan  for  menneskene.  Jeg  kan  lære 
Dem,  hvorledes  De  kan  finde  lykke  her  i  livet  og  berede  Dem 
på  evig  lykke  i  livet  herefter.  Jeg  kan  fortælle  Dem,  hvorfra  De 
kom,  hvorfor  De  er  på  jorden,  og  hvor  De  vil  gå  efter  døden. 
Jeg  kan  fortælle  Dem,  som  De  aldrig  nogensinde  før  har  kendt 
den,  Guds  kærlighed  for  sine  børn  her  på  jorden.« 

Forståelse,  lykke,  fryd,  kærlighed  —  de  begreber,  som  hun 
sloges  med!  Men  det  her  var  et  skomagerværksted.  Manden  var 
afgjort  en  ydmyg  mand,  som  kun  kendte  lidt  til  skoler  og  kirker. 
Hun  følte  sig  i  vildrede.  Hun  spurgte  simpelthen:  »Hvem  er 
De?« 

»Jeg  er  medlem  af  Kristi  Kirke  —  vi  kaldes  Mormoner.  Vi  har 
Guds  sandhed.« 

Mormoner!  Det  var  frygteligt.  Hun  var  uforskyldt  kommet 
ind  i  et  farligt  sted.  Skyndsomt  takkede  hun  skomageren,  for- 
lod værkstedet  og  stavrede  op  ad  bakken. 


Namsos,  hvor  skolelæreren  døde. 

Men  medens  hun  gik  hjem,  ringede  skomagerens  ord  i  hendes 
øren;  og  hun  erindrede  en  vis  kraft  i  hans  stemme  og  værdig- 
hed i  hans  holdning,  da  han  bragte  sit  budskab  og  bar  sit  vid- 
nesbyrd. Han  var  skomager,  men  ikke  noget  almindeligt  menne- 
ske. Kunne  det  virkelig  være  tilfældet,  at  mormonerne  var  i 
besiddelse  af  sandheden  fra  Herren?  Nej,  det  var  absurd!  Men 
det  fik  hende  til  at  tænke  og  gjorde  hende  rastløs.  Da  de  for- 
sålede sko  blev  leveret  i  hjemmet  et  par  dage  senere  af  skoma- 
gerens søn,  Arnt  Johnsen,  fandt  Anna  Widtsoe  andre  mormon- 
traktater, omhyggeligt  stoppet  ned  i  hver  sko.  Skomageren  var 
tapper.  Han   gik  ikke  glip   af  nogen  lejlighed   til  at  opfylde   en 

sidste  dages  helligs  pligt:  i  beskedenhed  og  i  egentlig  forstand, 
men  stadig  at  bære  vidnesbyrd  for  hele  verden. 

Pa  begyndte  to  års  kamp. 

Traktaterne  i  skoene  vakte  i  den  grad  hendes  nysgerrighed, 
at  hun  en  søndag  gik  til  et  mormonmøde.  Mødesalen  lå  på  an- 
den sal  i  det  hus,  hvor  skomageren  boede.  Det  var  et  træhus. 
Der  var  en  lille  gruppe  mennesker  samlet  der,  og  en  fyrig  taler, 
en  missionær,  bragte  alle  slags  spørgsmål  på  bane  i  hendes  sind. 
Hovedvirkningen  af  det  møde  var  en  krænket  forfængelighed 
over  de  primitive  omgivelser  og  forhold.  Det  var  meget  fattige 
og  ringe  mennesker,  som  udgjorde  Trondheim  gren.  Tåbelige 
klasseforskelle  stod  skarpt  tegnet  i  landet.  Anna  Widtsoe  var, 
skønt  hun  kun  var  en  fiskerpige,  af  god  familie,  både  i  økono- 
misk og  moralsk  henseende,  og  med  årene  var  hun  nået  længere 
frem.  Hun  tilhørte  nu  embedsstanden.  At  slutte  sig  til  en  sådan 
gruppe,  som  hun  så  der  den  søndag,  syntes  for  hendes  traditi- 
onsbundne sind  at  være  et  skridt  nedad.  Havde  hun  forstået 
evangeliet,  ville  sådanne  skel  have  været  meningsløse.  En  dag, 
nogle  måneder  senere,  da  sandheden  trængte  sig  ind  på  hende, 
kom  hun  hjem,  stod  stille  midt  på  gulvet  og  ,sagde  højt  til  sig 
selv:  »Må  jeg  gå  så  langt  ned?  Ja,  hvis  det  er  sandheden,  må  jeg 
gøre  det.« 

Snart  var  imidlertid  alt  andet  glemt  i  hendes  kamp  med  sko- 
mageren og  missionærerne  om  lærepunkter.  Hun  kendte  sin 
Bibel.  Gang  efter  gang  kom  hun,  besluttet  på  at  gendrive  æld- 
sterne,  kun  for  selv  at  blive  besejret.  Hun  havde  ikke  læst  Bibe- 
len som  disse  mænd  havde  gjort.  Lidt  efter  lidt  begyndte  hun 
at  forstå,  at  hendes  læsning  havde  været  farvet  og  overskygget 
af  lærdommen  i  hendes  barndoms  kirke;  og  disse  mænd,  disse 
mormonmissionærer,  antog  Bibelen  på  en  sandere  og  bogstave- 
ligere måde.  Hun  kunne  lide  det.  Alligevel  kæmpede  hun  frygt- 
løst. Men  til  ingen  nytte.  Omsider  måtte  hun  indrømme,  at  Bibe- 
len var  helt  på  mormonernes  side. 

Selv  da  var  hun  ikke  rede.  Der  var  andre  forhold,  der  måtte 
ordnes.  Spørgsmål  angående  myndighed,  åbenbaring,  livet  in- 
denfor kirken  og  hundrede  andre,  som  hendes  kvikke  hjerne 
formulerede,  præsenteredes  for  missionærerne,  blev  debatteret, 
diskuteret  og  taget  op  igen.  Hun  havde  en  værdig  lærer  i  ældste 
Anthon  L.  Skanchy,  der  da  var  missionær  i  Trondheim,  og  hvis 
kendskab  til  evangeliet  var  omfattende  og  sundt,  og  hvis  visdom 
til  at  lede  forskere  til  sandheden  var  usædvanlig  fremragende. 
Denne  vel-informerede,  intelligente  enke  satte  hans  kræfter  og 
evner  på  prøve.  Mod  hende  affyrede  han  de  evangeliske  bevi- 
sers svære  artilleri.  Modstræbende,  men  alligevel  bedende,  blev 
hun  overbevist  om,  at  hun  var  i  nærheden  af  evig  sandhed. 

Endelig,  1.  april  1881,  lidt  over  to  år  efter  at  hun  først  havde 
hørt   evangeliet,   blev  hun    døbt   i    kirken   af  ældste   Anthon    L. 

Skanchy.  Fjorden  var  endnu  dækkel  af  et  tyndt  lag  is,  som 
måtte  slås  i  stykker,  for  at  dåbshandlingen  kunne  udfores.  Van- 
det var  iskoldt.  Alligevel  erklærede  hun  til  sin  dødsdag,  at  hun 


Trondheim  Domkirke. 

alting  for  i  hele  sit  liv  havde  folt  sig  varmere  eller  bedre  tilpas, 
end  da  hun  kom  op  af  dåbsvandet  i  den  gamle  Trondheim-fjord. 
Den  indre  ild  var  tændt  for  aldrig  mere  at  blive  udslukket.  De 
fattige  og  ringe  mennesker  i  grenen  blev  hendes  brodre  og  so- 
stre.  Hun  elskede  dem  og  glædede  sig  i  deres  selskab. 

Alt  dette  er  let  fortalt;  men  hvem  kan  give  den  fulde  beret- 
ning om  de  åndelige  anfægtelser  og  den  indre  kamp.  som  de 
udkæmper,  der  må  lægge  hele  fortiden  til  side,  så  at  sige,  for 
at  antage  den  nylig  fundne  sandhed?  I  tilfældet  Anna  Widtsoe 
var  der  mange  og  lange  sovnlose  nætter.  Der  var  dage  med 
bange  anelser.  Lange,  ensomme  ture  hjalp  med  til  at  gøre  sin- 
det let.  Bøn,  stadig  bon,  bragte  trost.  Alt  hvad  hun  havde  af 
kundskab,  styrke  og  intelligens  rettedes  imod  problemet.  Des- 
uden måtte  hun  tage  det  økonomiske  offer  i  betragtning.  Hun 
ville  måske  blive  udstødt  af  sin  omgangskreds.  Hvad  med  hen- 
des drenge?  Deres  fremtid  var  ellers  temmelig  godt  sikret.  Ville 
hendes  antagelse  af  mormonismen   berøre   dem?  Der  var   tider. 

hvor  hun  rystede  af  fysisk  svaghed  og  åndelig  mathed.  Hun  var 
så  alene!  Hun  måtte  selv  træffe  sine  afgørelser.  De,  der  havde 
hævdet,  at  mænd  og  kvinder  antager  mormonismen  på  grund 
af  ydre  motiver,  kender  kun  lidt  til  den  intense  søgen  efter 
sandhed  og  vanskelige  sejr  over  selvet,  som  er  gået  forud  for 
omvendelsen.  Kun  ved  at  vandre  på  opofrelsens  vej  går  en  sid- 
ste dages  hellig  ind  til  sin  glæde.  Det  er  i  sandhed  en  glæde  for 
sjælen,  når  vished  om  sandheden  begynder  at  kaste  glans  over 
livet.  Fred  er  kommet  tilbage.  Prisen  synes  ringe  for  så  stor  en 
juvel.  Anna  Widtsoe  fandt  ud  af  det.  I  sin  levetid  talte  hun  al- 
drig om  ofre  for  evangeliet,  men  altid  om  de  velsignelser,  det 
havde  skænket  hende. 

KAPITEL  IX. 
I  evangeliets  net. 

Enken  sad  nu  godt  fast  i  evangeliets  net.  Nyheden  om,  at 
Anna  Widtsoe  var  blevet  mormon,  spredtes  hurtigt  blandt  hen- 
des venner  og  slægtninge  i  Trondheim,  og  blev  snart  til  gen- 
stand for  almindelig  sladder  på  Frøya,  hendes  fødeø.  Hun  var 
ikke  af  den  slags,  der  skjulte  sin  glæde  i  den  nyfundne  sandhed. 
Det  uundgåelige  skete,  skolelærerens  venner  havde  ikke,  skønt 
de  beklagede  enken  og  hendes  drenge,  råd  til  at  blive  tilsmud- 
set ved  kontakt  med  mormonismen.  Alle  med  undtagelse  af  nogle 
få  heroiske  vendte  sig  fra  hende.  Præsterne  truede  med  at  få 
hendes  pension  annulleret,  dersom  hun  ikke  kom  tilbage  til  fol- 
kekirken. 

Både  hendes  mands  familie  og  hendes  venner  drøftede  det 
først  med  hende  og  fremhævede  hendes  tåbelighed;  men  når  de 
blev  sat  til  vægs  af  hendes  bibelske  beviser  og  klare  argumen- 
ter, forlod  de  hende  og  prøvede  at  glemme  hende.  Nu  blev  der 
ikke  aflagt  flere  besøg  mellem  den  lille  familie  og  slægten.  Sko- 
lelærerens ældste  og  eneste  helsøster,  som  havde  giftet  sig  og 
boede  i  nærheden  af  Oslo,  og  som  havde  elsket  sin  broder  John 
dybt,  tiggede  og  bad  enken  om  at  glemme  det  vanvid,  som  havde 
besat  hende. 

Af  ren  og  skær  sjælenød  tog  den  nyomvendte  en  tur  til  øen 
for  at  finde  fred  blandt  sit  eget  folk.  Til  hendes  forbavselse 
ville  hendes  kære  der,  som  havde  hørt  om  hendes  skandaløse 
opførsel,  intet  have  med  hende  at  gøre.  De  lukkede  hjerte  og 
hjem  for  hende.  De  mennesker,  hun  havde  bespist  og  klædt  og 
plejet,  foretrak  ikke  at  tale  til  hende.  Nogle  få  fattige  og  ringe 
mennesker  gav  hende  husly  og  lyttede  med  forbehold  til  hendes 
fremstilling  af  Guds  gengivne  evangelium. 

Tung  om  hjertet,  lidt  bitter,  men  mere  besluttet  end  nogen- 
sinde før  på  at  holde  Herrens  befalinger,  vendte  hun  tilbage  til 
sin  lejlighed  i  Trondheim.  Hendes  trofaste,  hengivne  søster  Pe- 
troline   boede    da   sammen   med  hende,   men   ikke   engang  hun 

kunne  forstå  søsterens  adfærd.  Det  syntes  så  tåbeligt.  Fisker- 
pigen var  i  sandhed  alene  i  verden.  Men  hun  havde  fundet  sand- 
heden; hun  havde  holdt  sit  indtog  i  Guds  jordiske  rige  og  be- 
redte sig  på  store,  evige  velsignelser;  hun  stolede  på  Herren. 

Det,  der  gjorde  det  hele  indviklet  var,  at  evangeliets  enkle  og 
ligefremme  principper  ikke  syntes  at  blive  forstået  af  hendes 
venner  og  slægtninge.  Hun  syntes,  at  evangeliets  sandheder  var 
så  ligetil,  at  ingen  med  intelligens  kunne  undgå  at  forstå  dem. 
Hvorledes  kunne  det  være?  Hun  havde  endnu  ikke  lært,  at  sand- 
heden hverken  kan  forstås  eller  antages,  medmindre  mennesket 
nærer  ønske  om  at  kende  sandheden  og  værdsætter  den  over 
alt  andet.  Det  er  loven  for  al  stræben  efter  sandhed,  i  eller  uden 
for  religion. 

Anna  Widtsoe  vendte  sig  til  den  lille  gren  af  sidste  dages  hel- 
lige og  tog  hånd  i  hanke  med  dens  virksomhed  og  funktioner. 
Hendes  friske  syn  på  evangeliet,  hendes  erfaring  og,  hurtige  in- 
telligens og  især  hendes  dybe  hengivenhed  for  de  sidste  dages 
sag  hjalp  med  til  at  gøre  grenen  levende.  Det  var  før  ungdoms- 
foreningernes tid  i  missionsmarken;  men  der  var  blevet  stiftet 
en  Kvindelig  hjælpeforening.  Snart  var  hun  i  præsidentskabet 
for  Kvindelig  hjælpeforening.  Studier,  diskussioner,  selskabe- 
lige sammenkomster,  udflugter  pustede  nyt  liv  i  medlemmerne. 
Hun  var  helt  dynamisk.  Indtil  for  ganske  nylig  og  måske  endnu 
hang  der  i  mødesalen  i  Trondheim  et  indrammet  vers,  forfattet 
af  den  nyomvendte  »Søster  Widtsoe«  i  anledning  af  en  eller  an- 
den  festlig  sammenkomst  i  Kvindelig  hjælpeforening. 

Det  lille  vers  lyder   således: 

Vor  Broder  Jesus  er  Kongen 

Han   sejren   for   os  vandt 

Vær  glad  nu,  brødre  og  søstre 

Vi  lyset  og  livet  fandt; 

Vort  Zion  på  Frelseren  venter 

Vi  håber  at  møde  ham  der; 

Han  Bruden  nok  hjem  til  sig  henter 

Kun  ydmyg  og  trofast  vær. 

Hun  elskede  også  at  se  missionærerne  i  sit  hjem.  Hun  var 
flyttet  ind  i  byens  midte  og  boede  i  øverste  etage  af  et  hus  i 
hjertet  af  byens  forretningskvarter.  Beliggenheden  gjorde  det 
let  for  hendes  kunder  —  hun  syede  stadig  —  at  finde  hende.  I 
denne  lejlighed,  der  beboedes  af  Anna  Widtsoe  og  hendes  sø- 
ster Petroline  Gaarden  og  de  to  drenge,  var  missionærerne  vel- 
komne gæster.  Ved  måltiderne  fløj  evangeliske  spørgsmål  og 
svar  over  bordet,  og  enken  holdtes  oppe  i  sine  følelser. 

Nogle  trofaste  og  standhaftige  missionærer  arbejdede  den- 
gang i  Trondheim:  Anthon  L.  Skanchy,  Hans  O.  Magleby,  Thor- 

vald  A.  Thoresen,  Christian  H.  Steffensen,  Niels  H.  Børresen  og 
mange  andre,  hvis  lange  virksomhed  i  missionsmarken  det  er 
vidunderligt  at  høre  om. 

Det  var  hende  et  vidnesbyrd  om  evangeliets  sandhed,  at  hen- 
des liv  i  grenen  blandt  medlemmer  og  missionærer  tilfredsstil- 
lede hende  fuldt  ud.  Hun  havde  aldrig  før  kendt  sådan  ægte 
lykke.  Desuden  blomstrede  hendes  forretning  til  trods  for  hen- 
des nærmeste  venners  og  slægtninges  uvenlighed.  Hun  arbej- 
dede hårdt,  men  hun  nød  det,  og  hun  var  i  stand  til  at  forsørge 
sig  selv  og  sine  drenge  og  at  betale  sin  tiende  til  Herren.  Det 
syntes,  som  om  hun  kunne  leve  hele  sit  liv  i  temmelig  gode  øko- 
nomiske kår  og  nyde  livets  virkelige  glæder  i  Trondheims  gren 
af  kirken  — -  Kristi  Kirke  - —  som  hun  havde  svoret  troskab. 

Men  snart  vendte  en  rastløs  ånd  i  hende  hendes  tanker,  så 
hendes  ønsker  og  til  sidst  hendes  håb  mod  det  land  i  det  fjerne 
vesten,  som  hendes  folk  —  de  sidste  dages  hellige  —  havde  fra- 
vristet ørkenen  og  nu  befolkede  som  kirkens  hovedkvarter.  Der 
var  Zion,  et  forjættet  land;  der  var  tusinder,  der,  som  hun  selv 
af  kærlighed  til  sandheden,  havde  antaget  det  gengivne  evan- 
gelium; der  var  profeter  og  apostle,  bærere  af  Guds  evige  præ- 
stedømme. Hun  måtte  tage  dertil!  Indsamlingsånden  var  kom- 
met over  hende. 

Denne  sag  krævede  også  omhyggelig  overvejelse.  Hun  elskede 
sit  fødeland,  havet  og  bjergene,  sagaerne  og  sangen,  det  kække 
folk;  og  i  dette  land  hvilede  hendes  forfædre,  og  her  havde  hun 
også  tænkt  at  hvile;  her  levede  hendes  kære,  skønt  de  ringe- 
agtede hendes  religion.  Det  fjerne  land  med  et  nyt  sprog  og 
fremmede  skikke  ville  stille  hende  overfor  nye  problemer,  som 
hun  muligvis  ikke  havde  kræfter  til  at  overvinde.  Hun  ville  mi- 
ste sin  pension,  det  havde  hun  officielt  fået  at  vide.  Hendes 
drenge?  Det  var  det  virkelige  spørgsmål.  Ville  de  have  de  sam- 
me muligheder  i  det  nye  land,  som  de  ville  have  her?  Deres 
fremtid  var  temmelig  godt  sikret  her,  intelligente  som  de  var 
og  med  deres  pæne  opførsel.  Emigrationsspørgsmålet,  spørgs- 
målet med  henblik  på  indsamlingen  blev  vejet  og  taget  under 
behandling,  gennemtænkt  og  diskuteret.  Hendes  beslutning  var 
naturligvis  afgjort  på  forhånd.  Hun  bestemte  sig  til  at  bryde  med 
fortiden  og  tage  en  chance,  hvad  fremtiden  angik  og  at  samle 
sig  med  sit  folk. 

Hun  kunne  ikke  skaffe  emigrationspenge  med  det  samme  og 
var  klar  over,  at  hun  måtte  spare  i  flere  år,  førend  hun  havde 
den  klækkelige  sum  penge,  som  krævedes.  Imidlertid  fremskyn- 
dedes hendes  afrejse  ved  hjælp  af  tre  mænd  i  Zion.  Ældsterne 
Anthon  L.  Skanchy,  Christian  H.  Steffensen  og  Ole  Berkhoel 
ydede  hver  et  lille  bidrag,  der  sammen  med  den  lille  sum,  hun 
selv  kunne  skaffe,  var  mere  end  tilstrækkelig  til  at  sætte  hende 
og  hendes  to  drenge  i  stand  til  at  foretage  den  lange  rejse  fra 

draget  ham.  Dér  øgedes  selskabet  med  emigranter  fra  Danmark, 
Sverige  og  England.  Selskabet  gik  ombord  i  S.  S.  Wisconsin  den 
27.  oktober  1883  og  nåede  New  York  efter  en  hård  men  ellers 
begivenhedsløs  overfart  den  7.  november  1883.  Den  næste  dag 
begyndte  den  lange  jernbanetur  fra  New  York  til  Logan,  Utah. 

(Fortsættes). 


Distriktskonferencerne  -  foråret  1954 
Aalborg  distrikt,  1.,  2.  og  3.  maj. 

Konferencen  indledtes  med  en 
koncert  lørdag  aften,  hvor  Aal- 
borg grens  sangkor  sang,  af- 
vekslende med  solosang,  duetter, 
kvintetter  m.  v.  1.  rådgiver  i  mis- 
sionspræsidentskabet,  præsident 
Ejnar  Nielsen,  takkede  koret  for 
dets  indsats.  Tilstede  116. 

Søndag  morgen  indledtes  med 
et  dåbsmøde  kl.  8,  hvorefter 
præstedømmet  og  Kvindelig  hjæl- 
peforening holdt  møde  kl.  8.45. 

Under    præstedømsmødet    talte 
missionspræsident  Junius  M.   So- 
rensen  nogle  få  ord  til  brødrene 
og  bad  derefter  grenforstanderen, 
broder  Chr.  Holm  Bendtsen  tale. 
Broder  Bendtsen  talte  om  sangen 
»Jeg    går,    hvor    du    sender    mig 
hen,  o  Gud«,  og  omtalte  endvidere 
præstedømmets  betydning.  2.  råd- 
giver   i    missionspræsidentskabet, 
præsident    Ernest    Anton    Jensen,    talte    ligeledes    om    præstedømmets 
betydning,  om  lysets  og  mørkets  magt  og  om  dåbens  betydning.  Un- 
der mødet  sang  en   dobbeltkvartet  af  missionærer.   Tilstede   32. 

Under  Kvindelig  hjælpeforenings  møde  talte  søster  Oda  Wagner 
om  »Vidnesbyrd«,  og  søster  Mary  G.  Sorensen  over  emnet:  »At  hjælpe 
sig  selv  og  andre  til  et  stort  vidnesbyrd«.  Derefter  fulgte  en  kort 
tale  af  præsident  Ejnar  Nielsen.  Under  mødet  sang  Kvindelig  hjælpe- 
forenings kor  nogle  sange,  og  søster  Gerda  Nielsen  en  solo  »Mit  vid- 
nesbyrd«. Tilstede  37. 

Kl.  10  afholdtes  søndagsskole.  Efter  sangen  »Hvilken  smuk  og  yn- 
dig morgen«  åbnede  broder  Eli  Hansen  med  bøn.  Derefter  fulgte  to 
fortællinger,    fortalt    af   to    børn    fra    Aalborg,    og    ind    imellem    sang 


Aalborg  kirkebygning. 

G.  U.F.- STÆVNET 


RANDERS  1954 


RANDERS    KIRKE 


C6^° 


PRIS:  50  ORE 


GENSIDIG    UDDANNELSES    FORENTNGs 

UNGDOMS-STÆVNE 

Jesu  Kristi  Kirke  af  Sidste  Dages  Hellige 


RANDERS 
den  2.,  3.  og  4.  juli  1954. 


GENSIDIG  UDDANNELSES  FORENING 

i 

DEN  DANSKE  MISSION 

Junius  M.  Sorensen,  Missionsprcesident 
Mary  G.  Sorensen 

G.U.F.s  HOVEDBESTYRELSE 

Ældste  R.  LaVon  Bingham 

Ældste  Blaine  P.  Jensen 


Almindelige  instruktioner : 

Møderne  afholdes  i  kirkebygningen,  Rådmandsboulevard,  og  i  »J.  S. 
Jylland«s  bygning. 

Hvert  møde  begynder  præcis  på  det  fastsatte  tidspunkt. 

Alle  G.U.F.-medlemmerne  bør  være  på  deres  plads  ti  minutter  før  be- 
gyndelsen af  hvert  møde. 

Alle  håndbøger  og  andre  G.U.F.-rnaterialer  kan  fås  på  Missionskonto- 
ret,  Priorvej  12,  København. 

FREDAG  MORGEN,  den  2.  juli: 


INDSKRIVNING 

Kl.  7,00—8,30 

Randers  Kirkebygning 

Indskrivning  for  dem,  som  har  bedt  om  logi. 
Rilletter  sælges  til  Guld  og  Grønt  Bal. 

MISSIONSUDFLUGT 

Kl.  9,30—16,00. 

Sejltur  til  Fladbro. 


Priser: 

Rundtur  fra  Randers  til  Fladbro  med  båd  samt  madpakke  kr.  5,00. 


FREDAG  MORGEN,  den  2.  juli: 

Plan: 

Fladbro  sejltur  og  udflugt 

Mødested:  Sønderbro  Kl.     9,30 

Afgang    fra    Randers    Kl.  10,00 

Underholdning  Kl.  11,00 

Spisning   ved    Fladbro    Kl.  12,00 

Underholdning  Kl.  13,00 

Afgang  fra  Fladbro  Kl.  15,30 

Ankomst  til  Randers  Kl.  16,30 


FREDAG  EFTERMIDDAG,  den  2.  juli: 


INDSKRIVNING 

Kl.  16,30—19,00 

Randers  Kirkebygning. 

Indskrivning  for  dem,   der  har 

bedt  om  logi. 
Billetter  sælges  til  Guld  og  Grønt 
Bal. 


FREDAG  AFTEN,  den  2.  juli: 

»J.  S.  Jylland«.  Leder:  Knud  Hentzen. 


Quld  og  grønt  fial        \ 


Kl.   20,00 
Entré  kr.  2,00. 


r 


Opvisning  af: 


KØBENHAVN  OG  AARHUS  SPEJDERE 


LØRDAG  MORGEN,  den  3.  juli: 


INDSKRIVNING  FOR  INDKVARTERING 

Kl.  7,00—9,00 

Randers  Kirkebygning 


LØRDAG  MORGEN,  den  3.  juli: 

Kl.  10,00  —  Leder:  Ældste  R.  LaVon  Bingham 

Randers  Kirkebygning 

»BRUNCH«   (Morgenmad  og  frokost  sammen) 

Specielle  instruktioner.  Kun  for  G.U.F.s  bestyrelser. 

Åbningssang  »GUF  vor  GUF« 

Bøn 
Spisning 

Bemærkninger Ældste  R.  L.  Bingham 

Tale  Præsident  Sorensen 

Slutningssang  »GUF  vi  synger« 

Bøn 


LØRDAG  EFTERMDDDAG,  den  3.  juli: 

FÆLLES  MØDE 

Randers  Kirkebygning. 

Kl.  13,00 

Leder:  Ældste  R.  La  Von  Bingham 

Åbningsang  »Hvilken  smuk  og  yndig  morgen« 

Bøn 

Bemærkninger  Ældste  Bingham 

Tale   Bente   Kristiansen  -  Odense 

Tale  Jørgen  Christensen  -Aarhus 

Musik Odense  dame-trio 

Tale  Jonna  Jensen  -  Kolding 

Tale  Egert  Larsen  -  Aalborg 

Musik 
Tale 

Slutningssang  »Hav  Tak  for  Profeten« 

Bøn 


LØRDAG  EFTERMIDDAG,  den  3.  juli: 

Møde  for  G.U.F.s  bestyrelser 
Kl.  15,30 

Bøn 

Instruktioner  Ældste  R.  L.  Bingham 

Bøn 


LØRDAG  AFTEN,  den  3.  juli: 

FEST-AFTEN 

Kl.  19,30 

»J.  S.  Jylland«,  Vestergrave 

Leder:  Ældste  Blaine  P.  Jensen. 

Åbningssang   »Du    danske   mand« 

Bøn 
Musik 

Skuespil    , Galilæeren 

Odense  gren 

Musik 

Skuespil  Romantik  er  en  svindel 

København  gren 

Musik 

Skuespil  Kunne  det  ske  for  dig1?, 

Esbjerg  gren 

Bøn 

SØNDAG  MORGEN,  den  4.  juli: 


UNGDOMS-KONFERENCE 

Kl.  10,00 

Randers  Kirkebygning 

Leder:  Ældste  R.  LaVon  Bingham 


Åbningssang  »Højt  op  på  Bjergets  top« 

Bøn 
Musik 

Præsentation  af  G.U.F.s  valgsprog 
L.  og  P.  88:86 

»Forbliv  i  den  frihed,  hvorved  I  er  frigjort,  lad  jer  ikke  indvikle  i 
synd,  men  hold  jeres  hænder  rene,  til  Herren  kommer«. 


* 


1.  Taler 

2.  Taler  Orla  Rasmussen 

København  gren 

3.  Taler     Erna  Pedersen 

Esbjerg  gren 

Musik 

Aflægning  af  vidnesbyrd 

Slutningssans- »Guds  Ånd  som  en  ild« 

SØNDAG  AFTEN,  den  4.  juli: 


UNGDOMS-KONFERENCE 
Kl.  19,00 

Randers  Kirkebygning 
Leder:  Ældste  Blaine  P.  Jensen 


Åbningssang  »O,  sig  hvad  er  sandhed« 

Bøn 

Musik 

Tale  Ældste  R.  LaVon  Bingham 

Demonstration  af  ny  flonelstavle 
Missionær  Inger  Fischer 

Musik  Battle  Hymn  of  the  Republic 

Missionær  kor 

Tale Præsident  Junius  M.  Sorensen 

Slutningssang  »Nu  Israels  Genløser« 

Bøn 


Organisterne   og   dirigenterne,   som   leder    forsamlingssangene   under 
stævnet,  er  fra  forskellige  grene  i  den  danske  mission. 

Qalilæeren 

Skuespil  i  1  akt 

af 

Marie  Foley 


Personerne: 

Joel,  en  lille  lam  dreng  Freddy  Jørgensen 

Huldah,  konen  i  huset  Lilli  Christoffersen 

Malachi,  hendes  fader  Chr.  Klokker  Hansen 

En  fremmed,  som  er  blind  Benno  Jørgensen 

Gabriel   1 f Arne  Hansen 

Marta      }Naboens  børn  \ Ruth  Lauridsen 

Stykket  foregår  i  en  lille  by  i  Judæa. 
Handlingen  foregår  i  Huldahs  hjem  ca.  år  30  efter  Kristus. 


Romantik  er  en  Svindel 

Komedie  i  1  akt 

af 
John  Kirkpatrik 


Personerne 


Frk.  Edith  Karen  Margr.  Petersen 

Kirsten  Beate  Sørensen 

Betty  Ragna  Knudsen 

Ane-Marie  Anni  Jensen 

Luigi  Emilé  Hoffmann  Larsen 

Poul  Knud  Hentzen 

Erik  Flemming  Eliasen 

Sted:  En  ensom  italiensk  kro  på  vejen  fra  Amalfi. 
Tid:  En  aften  i  august. 


n^unne  det  ske  for  dig? 


Skuespil  i  1   akt 

af 

Dr.  Edmund  Croiuley 


Personerne: 


Henning  Arnold  Cortsen  Møller 

Erik    Aage  Hansen 

Margaret    Erna  Pedersen 

Skriveren  Ejnar  Nielsen 


Sange  som  skal  bruges 

G.U.F.  vor  G.U.F. 

Kom  syng  om  kirkens  ungdoms  værk,  GUF  vor  GUF. 

Kom  syng  om  ungdom  rask  og  stærk,  GUF  vor  GUF. 

(lud  signe  hver  mission  og  gren, 

Lad  sangen  lyde  høj  og  ren, 

Fra  hvert  et  hjerte  altid  mærk,  GUF  vor  GUF. 


Slut  om  vor  fane  modig  glad,  GUF  vor  GUF. 
En  trofast  flok  nu  samles  skal,  GUF  vor  GUF. 
Stævn  frem,  stævn  frem,  stævn  altid  frem. 
Til  tjeneste  for  Ham  og  hjem, 
For  Gud  velsigne  alle  i,  GUF  vor  GUF. 


Titusindtallig  er  vor  hær,  GUF  vor  GUF. 

Kom  med  og  fremgangs  mærket  bær,  GUF  vor  GUF. 

O,  du  som  styrer  klodens  gang, 

Vi  hilser  dig  med  jubelsang. 

Og  takker  dig  for  alt  vi  er,  GUF  vor  GUF. 

GUF  Vi  Synger. 

GUF  vi  synger  højt  på  ungdoms  vis, 
Ingen  sorg  os  tynger,  evig  er  din  pris. 
Du  på  sandheds  klippe  byder  stormen  trods 
Når  vi  aldrig  slippe,  skinner  du  for  os. 


Sandheds  skønne  rose  er  vor  største  pryd. 
Når  Hans  bud  vi  lyder,  Gud  os  skænker  fryd. 
Under  himlens  stjerner  går  vi  modigt  frem, 
Gud  al  ondskab  fjerner,  vi  har  fred  i  hjem. 


KOR: 

Altid,  altid  fremad,  Gud  skal  vise  vej, 

Herligt  at  gå  hjemad.  GUF  svigter  ej. 


Hvilken  smuk  og  yndig  morgen. 

Hvilken  smuk  og  yndig  morgen, 
Solen  farver  skønt  vor  jord, 
Bier  summe  — ■  fugle  synge 
Som  et  lifligt  englekor; 
Og  i  lundens  svale  skygge 
Joseph  søger  Herren  stor. 


Ned  han  knæler,  sagte  beder 
Det  er  drengens  første  bøn, 
Mørkets  magter  ned  i  støvet 
Knuge  denne  jordens  søn; 
Uforsagt  han  dog  vedbliver 
At  anråbe  Gud  i  løn. 


Mørket  viger,  lys  neddaler, 
Solens  lys  det  overgår; 
Glorieglansen  på  ham  falder, 
Skovens  træ'r  ildstotten  når. 
Joseph  skuer  Gud,  vor  Fader, 
Som  med  Sønnen  for  ham  står 


»Joseph,  denne  er  min  elskte, 
Hør  Ham,«  lyder  Fad'rens  bud. 
Josephs  simple  ord  bønhørtes. 
Henrykt  horer  han  sin  Gud; 
Fryd  og  glæde  hjertet  fylder, 
Thi  som  Seer  han  kåres  ud. 

Hav  tak  for  Profeten. 

Hav  tak  for  profeten,  Du  sendte, 
0  Herre,  på  denne  vor  dag, 
For  sandhedens  baune,  Du  tændte, 
Der  åbned'  vort  blik  for  din  sag; 
Hav  tak  for  hvert  gode,  Du  yder 
Dit  folk  med  så  gavmild  en  hånd, 
Med  jubel  og  fryd  vi  Dig  lyder, 
0  fyld  os  med  ydmygheds  ånd. 


Når  trængslernes  uvejr  os  true 
Med  ufred,  forfølgelse,  død, 
Et  smilende  håb  da  vi  skue, 
Du  frier  os  snart  af  vor  nød. 
Vi  stole  på  Gud  og  Hans  nåde. 
Vi  proved'  så  hyppigt  Hans  ord; 
De  onde  på  sørgelig  måde 
Snart  vælden  berøves  på  jord. 


Hans  godhed,  som  aldrig  os  svigter, 
Vi  prise  hver  dag  og  hver  stund, 
Opfylde  vi  vil  vore  pligter 
Med  glæde  af  hjerternes  grund. 
Fuldkommenheds  evige  kundskab 
Vi  søge  med  iver  og  flid, 
Men  de,  som  forkaste  Hans  budskab, 
Vil  møde  en  kummerfuld  tid. 


Du  danske  mand. 

Du  danske  mand,  af  al  din  magt  syng  ud  om  vor  gamle  mor. 
En  krans  af  hav  og  fjord  blev  lagt  om  huset,  hvor  hun  bor. 
Mod  grønne,  side  strande  går  stærke,  stride  vande, 
Og  over  kornets  guldglans  står  vikingestenen  vagt, 
Står  vikingestenen  vagt. 


Syng  ud  og  sorg  fra  fortids  nat  bli'r  smil  på  hver  glædes  dag 
Vor  himmel  skifter  farve  brat,  men  aldrig  folkets  flag. 
Som  Danmarks  blide  kvinder  har  røde,  hvide  kinder, 
Så  lyser  livets  friskhed  fra  frihedens  dyre  skat, 
Fra  frihedens  dyre  skat. 


Vort  gamle  land  af  al  vor  magt  vi  øger  din  rigdoms  ring, 
Går  fremad  sejgt  og  uforsagt,  om  ej  i  store  spring. 
Og  furer  ploven  landet,  så  skurer  kølen  vandet, 
Støt  står  den  danske  sømand  på  havet  sin  vikingvagt, 
På  havet  sin  vikingvagt. 

Højt  op  på  bjergets  top. 

Højt  op  på  bjergets  top,  en  fane  vajer  frit. 
Nationer  ser  nu  op,  Guds  folk  har  kæmpet,  stridt. 
Du  stolte  fjeld,  vort  skønne  hjem, 
Til  dig  hvert  folk  vil  komme  frem. 


Der  Herrens  hus  skal  stå  med  herlighed  og  pragt, 
Der  hedninger  skal  gå  som  Mika  klart  har  sagt. 
Det  lyde  skal,  fra  strand  til  strand, 
Kom,  lad  os  gå  til  Zions  land. 


Der  lærdom  alle  får,  der  Gud  skal  gi'  sit  ord, 
Der  retfærd  altid  rår,  som  smitte  vil  al  jord. 
Kom  lad  os  gå,  til  Herrens  sted, 
Ej  lære  krig,  men  elske  fred. 


Guds  Ånd  som  en  ild. 

Guds  Ånd  som  en  ild  nu  begynder  at  lue, 
Vi  sidste  dags  værket  på  jorden  nu  se. 
Ja  fædrenes  håb  vi  begynder  at  skue, 
Og  det  som  blev  talet  på  jorden  skal  ske. 


Kor: 

Vi  synge  og  råbe  med  Himmelens  hære, 
Hosianna,  Hosianna,  for  Gud  og  Hans  Søn. 
Thi  dem  i  det  høje  tilkommer  al  ære 
Fra  nu  og  for  evig.  Amen,  ja,  amen. 


Vor  Gud  nu  har  udrakt  sin  hånd  over  jorden, 
At  samle  hver  hellig  trods  mørkhedens  magt, 
Og  dertil  gengivet  sit  præstedøms  orden, 
Og  ladet  forkynde  sin  evige  pagt. 
Kor: 


Nu  sønner  og  døtre  i  pagten  sig  fryde, 
De  råbe,  at  verden  af  synd  skal  opstå 
Og  modtage  frelse  og  budskabet  lyde, 
At  gøre  sig  rede  til  Zion  at  gå. 
Kor: 


Med  vandet  vi  tvættes,  og  Ånden  Gud  giver 
De  sjæle,  som  ydmygt  i  pagten  indgå. 
De  lidende  salves  med  olie  og  bliver 
Velsignet  af  Herren  og  karske  opstå. 
Kor: 

O  sig,  hvad  er  sandhed? 

O  sig,  hvad  er  sandhed?  den  ædleste  skat, 
Der  ej  købes  for  rigdom  og  guld. 
Når  tronerne  synker  i  glemselens  nat, 
Og  fjenden  berøves  sin  vælde  så  brat, 
Vor  jord  skal  af  den  vorde  fuld. 


Ja  sig,  hvad  er  sandhed?  den  skønneste  dyd, 
Hvilken  Guder  og  folk  kunne  nå. 
Den  findes  i  havet,  på  bjerg  og  i  by. 
Den  stråler  fra  stjernernes  hære  i  sky, 
Enhver  den  som  bytte  kan  få. 


Tyrannernes  scepter  skal  brydes  i  hast, 
Når  de  kæmpe  mod  frihed  og  ret! 
Men  sandhedens  pille  bestandig  står  fast, 
Dens  grundvold  ej  rokkes,  dens  anker  ej  brast, 
Dens  kæmper  ej  kues  så  let. 


Så  sig  hvad  er  sandhed?  fra  forst  og  til  sidst 
Den  er  summen  af  alt,  som  består. 
Skønt  himlen  og  jorden  omdannes,  for  vist 
skal  sandheden  stande  og  ej  lide  brist  — 
Den  sejrer  og  aldrig  forgår. 


Nu  Israels  Genioser. 

Nu  Israels  Genløser,  vor  eneste  lyst, 

Til  jorden  vil  komme  igen,  Og  være  vor  styrke, 

Vort  lys  og  vor  trøst,  vor  Konge,  vor  broder  og  ven. 


Vi  vide,  Han  kommer  at  samle  sit  tal 
Og  lede  til  Zion  at  bo,  Vi  ej  skulle  græde 
I  dødsmørkets  hal,  men  indgå  til  hvile  og  ro. 


I  vantro  og  mørke  vi  før  måtte  gå 

I  jammer  og  tungt  slaveri,  Og  fjenden  var  glad, 
Når  vor  kummer  han  så,  men  Israel  vil  snart  være  fri. 

Fra  Hovedbestyrelsen  ønsker  vi  at  sige  tak  for  det  samarbejde,  vi  har 
haft  med  medlemmer  og  missionærer. 

Vi  påskønner  det  meget,  og  beder,  at  Gud  vil  velsigne  alle  GUF  i  Den 
danske  mission,  så  de  kan  gå  fremad  og  lære  andre  om  det  sande 
Evangelium. 

KIRKENS  LITTERATUR 

Søger  Lærdom  ved  Læsning  og  ved  Tro 


Mormons  Bog   kr.  5.00 

Lære  og  Pagter    >  6.50 

Den  kostelige  Perle    »  2.00 

Bibel-Citater     »  2.50 

Trosartiklerne,  stift  bind  »  8.50 

Trosartiklerne,  blødt  bind    »  9.00 

Hvem  er  mormonerne?  >  3.00 

Sandheden   om   mormonerne    >  1.25 

Søndagsskole-sangbog     »  1.00 

Veien  til   fullkommenhet   (norsk)    »  10.75 

Jubilæumsskrift  (100  år)  »  1.00 

Skandinaviens  Stjerne,  årsabonn »  8.50 

(i  udlandet  $  2.00) 

Hvad   er  mormonismen?    »  0.50 

Anderson    Plan    (dansk)    »  2.50 

Anderson    Plan      (engelsk)    »  1.25 

En  Gud  som  taler  »  0.60 

Stråler  af  levende  lys   »  0.60 

Billeder   af   templer    »  0.50 

Under  the  Midnight  sun,  by  Erastus  Snow  »  21.00 

Genealogiske  skemaer,  diverse,  pr.  stk »  0.12 

Jubilæumsnåle  (med  knap  eller  nål)  »  2.50 

GUFnål   »  2.50 


Ovenstående  bøger  og  andet  materiale  kan  bestilles  på  missions- 
kontoret  ved  indsendelse  af  beløbet  på  postgirokonto  333.38, 
CHUBCH  OF  JESUS  CHBIST  OF  LATTER-DAY  SAINTS,  Prior- 
vej 12,  København  F.  Husk  på  talonen  at  anføre,  hvad  De  ønsker. 


Har  De  set  den  nye  GUF  nål?  Den  koster  kun  kr.  2.50 
og  fås  på  missionskontoret. 

KlOSTtRTRYKKlRIET 


børnekoret  »Engang  var  Jesus  et  lille  barn«.  Søstre  fra  Aalborg,  Hjør- 
ring og  Frederikshavn  læste  derefter  forskellige  skriftsteder,  og  præ- 
sident Ejnar  Nielsen  fortalte  en  meget  belærende  historie  for  børn 
og  voksne.  Til  sidst  hørte  vi  fra  broder  Otto  Larsen,  Nørre-Tranders, 
og  broder  Charles  Larsen,  Aalestrup.   Tilstede   ea.   130. 

Kl.  12  afholdtes  et  specielt  møde.  Efter  at  Kirkens  autoriteter  var 
blevet  opretholdt  og  to  nye  medlemmer  havde  fået  håndspålæggelse, 
blev  nadveren  administreret  og  omdelt.  Tiden  blev  derefter  overgivet 
til  missionærerne,  som  talte  over  følgende  emner:  »Forudtilværelsen«, 
»Hvad  vor  himmelske  Fader  venter  af  os  her  på  jorden«  og  »Jesus 
Kristus«.  Tilstede  65. 

Kl.  19  afholdtes  konferencens  hovedmøde.  Efter  at  sangkoret  un- 
der ledelse  af  missionær,  søster  Juanita  Flinders,  havde  sunget  »Stjer- 
nen i  kronen«,  talte  ældste  Bent  A.  Jensen.  Han  fortalte  først  en  hi- 
storie og  talte  derefter  om,  at  Jesu  Kristi  Kirke  ikke  er  så  kendt, 
fordi  vi  endnu  er  så  få,  men  den  vil  vokse  og  blive  mere  anerkendt. 
Ældste  Jensen  bar  til  slut  sit  vidnesbyrd.  Ældste  Gary  Jensen  for- 
talte derefter  om  en  missionær,  som  gennem  Guds  kraft  og  sin  egen 
tro  på  evangeliet  havde  reddet  sit  liv,  og  bar  ligeledes  sit  vidnes- 
byrd. Distriktspræsident,  ældste  Kay  L.  Flinders,  talte  om  Jesus  Kri- 
stus, hans  gerninger  og  hans  udtalelser.  Efter  en  sang  af  koret  talte 
præsident  Ernest  Anton  Jensen  om  gudsfrygt,  åbenbaring  i  dag  og 
forhen  og  omtalte  ligeledes  Jesus  som  profet.  Bar  til  sidst  vidnes- 
byrd om  Jesu  liv  og  opstandelse  og  om  Joseph  Smith  som  en  nu- 
tidens profet.  Præsident  Ejnar  Nielsen  takkede  til  slut  koret  og  en- 
hver, som  havde  deltaget  i  konferencen,  og  talte  om  de  virkelige 
værdier  i  livet,  bundet  med  kærlighedens  bånd,  familie,  børn  og 
venner.  Omtalte  derefter  det  genealogiske  arbejde,  familieforhold  i 
det  tilkommende  liv,  og  arbejdet  i  templerne  for  den  afdøde  slægt 
ved  stedfortrædende  arbejde.  Talte  ligeledes  om  frafaldet  og  gengi- 
velse af  myndigheden.  Efter  at  forsamlingen  havde  sunget  »O  bønne- 
stund« sluttede  broder  Sardus  Sørensen  med  bøn.  Tilstede  114. 

Alle  konferencens  møder  var  under  præsidium  af  missionspræsident 
Junius  M.  Sorensen  og  under  ledelse  af  distriktspræsident,  ældste  Kay 
L.  Flinders. 

Mandag  aften  holdt  distriktets  Kvindelige  hjælpeforeninger  bazar 
og  fest,  under  ledelse  af  distriktspræsident  Kay  L.  Flinders.  Efter 
sangen  »M-mænd  bestandig  går  frem«  og  bøn  ved  grensforstanderen, 
broder  Chr.  Holm  Bendtsen,  blev  tiden  overgivet  til  ældste  Bent  A. 
Jensen,  der  ledede  resten  af  aftenen.  Der  var  et  morsomt  og  under- 
holdende program,  og  ind  imellem  var  der  auktion  over  de  mange 
forskellige  smukke  ting,  som  distriktets  Kvindelige  hjælpeforeninger 
havde  forarbejdet,  ligesom  der  blev  solgt  desserter  og  forfriskninger. 
Det  var  i  alle  henseender  en  dejlig  aften,  og  vi  nød  den  meget.  En 
missionærkvartet  sang  til  slut  »Now  is  the  hour«,  hvorefter  ældste 
Juan  Hansen  sluttede  med  bøn.  Tilstede  ca.  150. 

tKredsfærernes  budskab. 

Trosartiklerne 

Artikel  4:  »Vi  tror,  at  evangeliets  første  grundsætninger  og  for- 
ordninger er:  1)  Tro  på  den  Herre  Jesus  Kristus;  2)  Omvendelse  .  .  .« 

Omvendelse. 

Omvendelse  er  et  af  de  mest  vidunderlige  principper,  der  nogen- 
sinde er  åbenbaret  fra  himlen  til  menneskets  lykke  og  frelse,  idet 
det  åbner  ham  vejen  til  at  få  tilgivelse  for  sine  synder.  Det  er  en 
Guds  gave.  »Så  har  Gud  altså  givet  hedningerne  omvendelsen  til  liv.« 
(Ap.  Gern.  11:18).  Herren  giver  menneskene  den  Helligånd,  som 
blødgør  deres  hjerter  og  oplyser  deres  forstand,  så  de  kan  se  og 
modtage  sandheden,  hvis  de  vil,  men  hans  Ånd  skal  ikke  for  evigt 
trættes  med  menneskene.  Paulus  siger  angående  omvendelse:  »Thi 
bedrøvelse  efter  Guds  sind  virker  omvendelse  til  frelse,  som  ikke 
fortrydes;   men  verdens  bedrøvelse  virker  død.«    (2.   Kor.   7:10). 

Hvad  er  omvendelse?  »Består  omvendelse  af  sorg  over  noget,  man 
har  gjort  forkert?  Ja;  men  er  det  alt?  Nej,  slet  ikke.  Kun  sand  om- 
vendelse er  antagelig  for  Gud;  intet  mindre  end  det  vil  opfylde  hen- 
sigten. Men  hvad  er  så  sand  omvendelse?  Sand  omvendelse  er  ikke 
blot  sorg  over  synder  og  ydmyg  anger  og  sønderknuselse  overfor 
Gud,  men  den  indbefatter  nødvendigheden  af  at  vende  sig  bort  fra 
dem,  at  holde  op  med  alle  onde  vaner  og  gerninger,  en  gennemgribende 
omdannelse  af  livet,  en  nødvendig  forandring  fra  ondt  til  godt,  fra 
last  til  dyd,  fra  mørke  til  lys.  Ikke  blot  det,  men  så  vidt  muligt  at 
gøre  alt  det  onde,  som  vi  har  gjort,  godt  igen,  betale  vor  gæld  og 
gengive  Gud  og  mennesker  deres  rettigheder  —  alt  det,  som  vi  skyl- 
der dem.  Dette  er  sand  omvendelse,  og  der  kræves  en  sand  udøvelse 
af  vilje  og  al  legemets  og  sindets  kraft  for  at  fuldende  dette  strå- 
lende omvendelsens  værk;  så  vil  Gud  tage  imod  det.«  (Joseph  F. 
Smith,  Gospel  Doctrine,  s.  100). 

I  alle  evangeliets  uddelinger  har  omvendelse  været  de  inspirerede 
lederes  omkvæd.  Johannes's  stemme  råbte  i  ørkenen:  »Omvend  jer, 
thi  himmeriget  er  kommet  nær!«  (Matt.  3:2).  Gud  sender  mennesker 
»det  budskab,  at  de  alle  og  alle  vegne  skal  omvende  sig.«  (Ap.  Gern. 
17:30).  »Og  vi  ved,  at  alle  mennesker  må  omvende  sig«  (L.  &  P. 
20:29).  Omvendelse  må  være  lige  så  omfattende  som  synden.  Den 
er  væsentlig  for  frelse,  og  vi  kan  kun  sikre  os  selv  tilgivelse  for  vore 
synder,  ved  at  tilgive  alle  dem,  der  har  syndet  imod  os.  Vi  kan  nå 
et  punkt,  hvor  vi  ikke  kan  angre.  Vi  har  ikke  styrke  til  at  gøre  det. 
»Forsømmelse  af  den  belejlige  tid  for  hellige  handlinger  fremkalder 
uduelighed.«  Dette  liv  er  tiden  for  omvendelse.  »Dette  liv  er  tiden, 
da  menneskene  skulle  berede  sig  til  at  møde  Gud  ...  så  beder  jeg 
jer  om  ikke  at  opsætte  jeres  omvendelsesdag  til  enden  ...  I  kan  ikke 
sige,   når  I   kommer  til   dette   frygtelige  tidspunkt:   Jeg  vil   angre   og 

omvende  mig  til  min  Gud.«  (Alma  34:32-34).  Det  er  Amuleks  ord 
til  folket  på  hans  tid,  og  de  henvender  sig  med  lige  så  stor  styrke 
til  folket  i  vore  dage. 


nSredslcererindevnes  budskab 

HÅB 

»Salig  den,  hvis  hjælp  er  Jakobs  Gud,  hvis  håb  står  til  Herren, 
hans  Gud.«   (Salm.  146:5). 

»Vær  ved  godt  mod«  —  dette  var  det  budskab,  som  Manden  fra 
Galilæa  bragte  dem,  der  var  omkring  ham,  og  han  ønsker,  at  vi  i  dag 
skal  indpode  disse  ord  i  hans  børn:   »Vær  ved  godt  mod«. 

Vi  må  tale  om  håb,  vi  må  leve  i  håbet,  vi  må  plante  håbets  sæd 
i  menneskeheden  hver  dag.  Tal  om  håb  og  smil,  og  se,  hvorledes  de, 
der  er  omkring  dig,  vil  være  modtagelige  for  glæderne  ved  en  håbe- 
fuld og  tillidsfuld  nærværelse.  Mangen  en  sorgfuld  og  mismodig  per- 
son er  blevet  opløftet  og  er  gået  fremad  med  fornyet  beslutning  og 
kraft  ved  hjælp  af  et  muntert  og  forhåbningsfuldt  ord  eller  smil  fra 
en  ven. 

Husk  på,  at  ligegyldigt  hvor  mørk  og  skyet  dagen  end  kan  være, 
bag  skyerne  »er  himlen  altid  blå«!  Skyerne  er  meget  tynde,  og  solen 
vil  igen  komme  frem  i  al  sin  glans.  Når  bekymringer  og  sorger 
truer  os,  så  prøv  at  huske  på,  at  blomsterne  er  lige  så  yndige,  og 
fuglene  synger  stadig,  og  bag  den  mørkeste  skygge  er  der  masser  af 
lys,  »for  himlen  er  altid  blå«. 

Det  er  rigtigt,  at  vi  er  taknemmelige  og  glade  for  vore  mange 
velsignelser.  Men  hvis  sorger  og  prøver  kommer,  må  vi  bruge  dem 
som  fundament  til  en  mere  strålende  og  håbefuld  fremtid.  Husk  så 
på  Herrens  ord:  »Vær  ved  godt  mod«,  opgiv  aldrig  HÅBET. 


Nyt  fra  hjælpeorganisationerne 


Kvindelig  hjælpeforening. 

Er  vi  uærbødige? 

Vi  sidste  dages  hellige  er  blevet  betegnet  som  et  meget  venligt 
folk.  Men  kan  vor  venlige  holdning  til  tider  betegnes  som  uærbødig- 
hed? Mange  af  os  går  til  møder,  selv  religiøse  sammenkomster,  og 
hvisker  og  taler  uanset  det  ubehag,  vi  måske  forårsager  dem,  som 
prøver  på  at  høre  efter.  Når  vi  taler  på  urette  steder  og  til  urette 
tider,  trænger  vi  os  ind  på  andres  rettigheder,  først  og  fremmest 
på  den,  som  taler  eller  synger,  og  derefter  på  dem,  der  lytter. 

Der  er  anden   måde,   man   kan   se  på   det.   Enhver  i   forsamlingen 

udøver  en  indflydelse  på  taleren.  Mange  gange  føler  en  taler  skarpt 
påvirkningen  af  en  karakterfast  person,  som  ikke  er  i  harmoni  med 
det,  han  prøver  på  at  gøre  eller  sige.  En  forsamling  kan  være  sym- 
patisk og  forstående  og  have  en  stærk,  åndelig  indflydelse  på  taleren. 

Hvor  ofte  hører  vi  udtrykket:  »Vil  De  hjælpe  mig  med  Deres  tro 
og  bønner  og  vise  mig  forståelse  og  sympati.  Alle  forenes  i  bøn  om, 
at  Herren  vil  indpode  de  ting,  vi  trænger  til,  i  mit  sind.« 

Blot  en  hvisken  eller  et  let  smil  kan  bevirke  en  afbrydelse  af  de 
tanker,  som  taleren  prøver  på  at  overføre  på  os.  Herrens  hus  skulle 
altid  være  et  ordens  hus.  Hans  ånd  kan  ikke  være  der  og  inspirere 
talerne  eller  dem,  der  synger,  hvis  vi  hengiver  os  til  letsindig  tale 
eller  latter.  De,  der  er  der  for  at  underholde  os,  kan  ikke  få  den 
inspiration,  de  ønsker  og  behøver,  med  mindre  vi  selv  er  i  harmoni 
med  dem  og  er  villige  til  at  give  dem  vor  åndelige  støtte.  Enhver 
forsamlings  sukces  afhænger  ikke  alene  af  dem,  der  tager  del  i  pro- 
grammet, men  af  hver  eneste  person,  der  er  tilstede.  Hvor  vigtigt 
er  det,  at  vi  ikke  siger  eller  gør  noget,  der  kan  forhindre  Herrens 
Ånd  i  fuldt  mål  at  falde  på  forsamlingen. 

Vi  bør  have  en  sådan  ærbødighed  for  de  steder,  hvor  vi  dyrker 
Gud,  at  vi  bør  undgå  højrøstet  tale  og  latter  på  disse  steder,  også  før  og 
efter  mødet.  Ikke  blot  er  mødestedet  helligt,  men  også  selve  grunden. 
Vi  bør  ikke  være  støjende  og  larmende,  når  vi  kommer,  og  når  vi 
forlader  disse  steder.  Kirkebygninger,  der  er  blevet  indviet  til  at 
dyrke  vor  Fader  i  himlen,  såvelsom  de  grunde,  de  ligger  på,  bør  be- 
tragtes som  hellige.  Vi  må  aldrig  besudle  eller  ødelægge  noget;  aldrig 
kaste  noget,  som  kan  skæmme  eller  forurene,  men  snarere  gøre  alt, 
hvad  der  er  muligt,  for  at  holde  bygningen  og  dens  omgivelser  så 
smukke,  at  vi  kan  være  stolte  af  det. 

Vi  har  lært  »Orden  er  den  første  lov  i  himlen.«  Hvis  dette  er  sandt, 
er  stedet,  hvor  vi  skal  lære  dette  princip,  netop  her.  Vi  kan  aldrig 
vente  at  være  i  stand  til  at  holde  et  himmelsk  hjem  i  orden,  holde 
det  rent  og  smukt,  med  mindre  vi  lærer  at  gøre  det  her  og  nu.  Børn, 
som  er  blevet  oplært  til  at  respektere  og  beskytte  andres  rettigheder 
hjemmefra,  vil  gøre  det  samme  overfor  andre  udenfor  hjemmet.  De 
vil  ikke  skrive  i  sangbøgerne,  ikke  rive  dem  i  stykker,  de  vil  ikke 
skæmme  bænkene  eller  vægge  og  gulve,  men  vil  holde  kirken  og  det, 
der  hører  til  den,  hellige,  og  vil  betragte  den  som  tilhørende  vor 
himmelske  Fader  og  ikke  dem. 

Enhver  af  os  beundrer  det  smukke.  Vi  holder  alle  af  ro  og  stilhed. 
Vi  ønsker  alle  at  føle,  at  vi  yder  vort  bidrag  til  kirkens  sukces.  Lad 
os  begynde  med  begyndelsen  ved  at  være  ærbødige,  først  mod  vor 
Fader  i  himlen,  så  mod  hans  præstedømme  og  mod  dem,  der  er  sat 
over  os  til  at  styre  og  lede  os.  Og  lad  os  så  være  ærbødige  mod  hans 
hus  og  alt,  hvad  der  er  i  det.  Vi  vil  altid  erfare  en  følelse  af  tilfreds- 
stillelse og  glæde,  hvis  vi  er  ærbødige  mod  ham  og  alt,  hvad  han  har 
givet  Os. 

Kvindelig  hjælpeforenings  hovedbestgrelse. 

Søndagsskolen. 

Nadververs  for  juli-august  1954: 

Vi  mødes  her  hver  sabbatsdag 
og  for  vor  Frelsers  egen  sag. 
Symbolet  på  hans  død  vi  nyder 
og  i  hans  kærlighed  os  fryder. 

Vi  har  et  meget  smukt  nadververs  for  de  næste  to  måneder,  og  vi 
bør  alle  læse  disse  ord  omhyggeligt  for  at  få  den  sande  mening  ud 
af  dem.  Lad  os  lige  tænke  på  dem  et  øjeblik.  »Vi  mødes  her  hver 
sabbatsdag«  —  hvilken  vidunderlig  velsignelse  er  det  at  være  i  stand 
til  at  komme  sammen  hver  søndag  og  dyrke  ham,  som  vi  ønsker,  at 
møde  sine  venner,  hilse  på  dem  og  endnu  engang  føle  den  kærlig- 
hed og  det  kammeratskab,  vi  nyder  ved  at  komme  sammen  med  de 
andre  hellige.  Og  hvorfor  mødes  vi  og  tager  del  i  nadveren?  »Og 
for  vor  Frelsers  egen  sag.«  Vi  fortæller  vor  Fader  i  himlen,  at  vi 
elsker  ham  og  vil  adlyde  hans  befalinger.  Er  det  for  meget,  han  be- 
der om,  efter  alle  de  mange  velsignelser  vi  har  modtaget  gennem 
hans  navn? 

»Symbolet  på  hans  død  vi  nyder«.  Når  vi  deltager  i  nadveren, 
tænker  vi  på  Jesu  offer,  og  vi  anerkender  det  som  det,  det  virkelig 
var  og  er,  det  offer,  der  frelste  alle  mennesker  fra  en  evig  død.  I 
sandhed,  vi  glæder  os  i  hans  kærlighed  til  os  —  »Og  i  hans  kærlig- 
hed os  fryder.« 

Lad  os  stræbe  efter  at  komme  til  en  bedre  forståelse  af  nadveren 
og  hvad  den  betyder  for  os  som  medlemmer  af  Jesu  Kristi  Kirke 
af  Sidste  Dages  Hellige. 

Søndagsskolens  hovedbestyrelse. 

Primary. 

Endnu  et  Primary-år  er  gået.  Det  har  været  fyldt  med  nye  er- 
faringer, megen  udvikling  og  også  med  nogle  problemer.  Men  nu, 
når  vi  ser  tilbage  på  det,  bliver  problemerne  på  en  eller  anden  måde 
små,  og  den  glæde  og  tilfredsstillelse,  der  kommer  af  et  vel  udført 
arbejde,  er  alt,  hvad  vi  kan  huske.  Det  har  været  et  godt  år,  og  en 
god  ånd  har  været  øjensynlig  i  alt  vort  arbejde  året  igennem. 

I,  som  lærerinder,  fortjener  påskønnelse  og  megen  tak,  for  I  har 
alle  udført  et  godt  arbejde.  Vi  kan  ikke  engang  prøve  på  at  gengælde 
jer  det,  men  jeres  belønning  vil  blive  lagt  op  i  himlen.  Dog,  når  vi 
standser  op  et  øjeblik  og  tænker  på  det,  kan  vi  virkelig  få  beløn- 
ning nok,  blot  ved  at  vide,  at  vi  har  hjulpet  på  vor  egen  måde  med 
at  fremme  Herrens  værk  her  på  jorden. 

De  næste  par  måneder  er  overordentlig  værdifulde  for  Primary 
lærerinden,  for  de  giver  hende  en  chance  til  at  forberede  sig  til 
næste  år,  som  starter  igen  i  september.  Flonelstavler  kan  laves,  lek- 
tier kan  gennemgås,  specielle  programmer  planlægges,  og  forskelligt 
materiale  samles  til  alle  slags  emner.  Ja,  der  er  stadig  meget  arbejde, 

der  kan  gøres,  men  med  det  forløbne  års  erfaringer  er  vi  mere  skik- 
ket end  nogensinde  til  at  gå  fremad  med  arbejdet  i  det  nye  år. 

Igen  tak  til  jer  alle,  som  bar  bjulpet  med  til  at  gøre  det  forløbne 
år  til  en  sukces.  Må  herren  velsigne  os  alle  i  det  kommende  år,  så 
vi  kan  gøre  det  endnu  bedre  end  det  foregående. 

Primary  hovedbestyrelse. 


Genealogisk  forening. 

Vigtigt. 

Fra  Genealogical  Society,  Utah,  har  vi  modtaget  følgende  cirku- 
lærebrev angående  nogle  vigtige  ændringer  i  fremgangsmåden  ved 
det  genealogiske  arbejde  og  tempelarbejdet.  Vi  henleder  specielt  op- 
mærksomheden på  punkt  1,  og  beder  alle  genealoger  og  søskende, 
der  udarbejder  genealogiske  skemaer,  om  nøje  at  rette  sig  efter  de 
uye  instruktioner,  der  erstatter  de  i  tidligere  instruktions-  og  lektie- 
hefter anførte. 

Salt  Lake  City,  Utah,  28.  april  1954. 

I  løbet  af  de  sidste  par  år  har  Genealogical  Society  forsøgt  at  ud- 
arbejde en  måde  til  at  udvide  undersøgelses-  og  tempelarbejdet  og 
at  skaffe  muligheder  for  at  fremskynde  ekspeditionen  af  optegnelser 
i  Index-bureauet.  Det  har  i  nogen  tid  været  klart,  at  enhver  udvidelse 
af  tempelaktiviteterne,  som  er  forårsaget  af  vore  medlemmers  for- 
øgede arbejde  med  deres  genealogiske  undersøgelser  og  rejsningen 
af  nye  templer,  vil  kræve  en  revision  af  de  eksisterende  metoder 
ved  arbejdet  med  optegnelserne  i  Gen.  Society  og  i  templerne.  Hel- 
digvis er  det  nu  muligt,  på  grund  af  de  uhyre  samlinger  af  micro- 
film-optegnelser  af  hidtil  uopnåelige  genealogiske  materialer,  at  ud- 
føre tempelarbejde  i  stor  målestok.  Hvis  vore  medlemmer  vil  tilpasse 
sig  disse  nye  omstændigheder  og  udføre  det  forlangte  undersøgelses- 
arbejde tilfredsstillende,  vil  tilstrækkeligt  antal  navne  altid  være  til 
rådighed  for  templerne. 

Under  opsyn  af  de  ledende  ved  Genealogical  Society  har  en  særlig 
komité,  bestående  af  nogle  funktionærer  i  selskabet  samt  arkivarerne 
ved  Manti,  Logan  og  Salt  Lake  templerne,  efter  omhyggelige  under- 
søgelser foreslået  nogle  forandringer,  som  er  blevet  officielt  aner- 
kendt. Disse  forandringer  repræsenterer  tempelpræsidenternes  en- 
stemmige ønsker.   De  vigtigste   godkendte   forandringer  er  følgende: 

1.  Brugen  af  udtrykket  »Heir«  (Arving)  på  family  group  sheets 
(familiegruppeskemaerne)  vil  ikke  blive  fortsat.  Det  vil  blive  erstat- 
tet med  betegnelsen  »Family  representative«  (Familie-repræsentant). 
Denne  person  skal  være  en  levende,  kødelig  slægtning,  enten  en  mand- 
lig eller  en  kvindelig,  valgt  af  familien  til  at  overvåge  dens  genealo- 
giske undersøgelser,  og  til  at  skaffe  navne  til  tempelarbejdet.  Slægt- 
skabet   (relationship)    vil   blive   fastsat   ud   fra    denne   familie-repræ- 

sentant  til  manden  og  hustruen  på  hvert  familegruppeskema.  De  nu- 
værende familiegruppeskemaer  (faniily  group  sheets)  vil  fortsat  blive 
anvendt.  Ved  trykning  af  nye  vil  denne  ene  forandring  blive  fore- 
taget. 

'2.  I  hvert  tempel  vil  blive  oprettet  et  »temple  file«  (tempelkarto- 
tek). I  dette  vil  blive  anbragt  optegnelser,  der  er  til  rådighed  for 
tempelordinancer  til  dem.  der  kommer  for  at  få  navne.  Hvis  ens 
familie-navne  findes  i  dette  kartotek,  vil  de  fleste,  om  ikke  dem 
alle,  nar  det  bliver  deres  tur,  blive  begavet  på  en  enkelt  dag,  idet 
en  familie  vil  være  i  stand  til  hurtigt  at  udføre  alle  beseglings- 
ordinaneerne. 

Vi  venter,  at  den  overvejende  majoritet  af  vore  medlemmer  vil 
ønske  at  drage  fordel  af  denne  velordnede  fremgangsmade  ved  tempel- 
arbejdet  og  vil  bede  om  at  få  deres  navne  anbragt  i  »temple  file« 
(tempelkartotek). 

3.  Af  personlige  grunde  vil  mange  personer  maske  ønske  at  op- 
bevare visse  navne,  særligt  på  nære  slægtninge,  i  et  særligt  kartotek 
til  deres  eget  brug.  For  at  de  og  andre  medlemmer  af  deres  familie 
kan  virke  som  stedfortrædere  for  deres  afdøde  slægtninge,  vil  der 
blive  oprettet  et  sådant  kartotek  under  navn  af  »family  file«  (familie- 
kartotek). Hvis  nogen  skulle  undlade  at  udføre  begavelser  for  så- 
danne navne,  eller  tilbageholde  optegnelser  i  overdreven  lang  tid  i 
»family  file«,  vil  tempel-autoriteterne  bede  dem  om  at  overføre  disse 
navne  til   »temple  file«. 

Vi  venter,  at  alle  disse  forandringer  vil  blive  foretaget  på  en  vel- 
ordnet måde  uden  forvirring  eller  forsinkelse.  Medlemmerne  bør  fort- 
sætte at  søge  optegnelser  om  deres  slægtninge  og  udarbejde  de  data, 
der  er  samlet  på  standardformularerne  til  familie-gruppeoptegnel- 
serne. Disse  skemaer  vil.  som  tidligere,  blive  sendt  til  Index-bureauet 
til  kontrol. 

Familie-repræsentanten  (»family  representative«)  skal  i  sine  in- 
struktioner til  Index-bureauet  anføre,  om  hans  optegnelser  skal  sendes 
til  »temple  file«  eller  til  »family  file«,  og  om  familien  ønsker  at 
have  ansvaret  for  at  udføre  beseglings-ordinancerne  eller  ej.  Hvis 
det  ønskes,  at  ordinaneerne  skal  foretages  af  tempel-stedfortrædere 
eller  af  medhjælpere  fra  genealogiske  komitéer  i  wards  eller  stakes, 
skal  dette  anføres  samtidig  med,  at  skemaerne  sendes  til  Index- 
bureauet. 

De  vil  bemærke  de  øjensynlige  fordele  ved  denne  forenklede  me- 
tode, som  vil  stille  navne  til  rådighed  ved  alle  templerne  for  enkelt- 
personer eller  for  grupper  fra  wards  eller  stakes. 

Deres  hengivne 

THE  GENEALOGICAL  SOCIETY 

Joseph   Fielding  Smith 

Præsident. 

Genealogisk  forenings  hovedbestyrelse. 

Personlige  nyheder  fra   nær  og  fjern. 

Sydafrika:  Broder  Hans  Rohde  og  hustru,  Tove  Sørensen  Rohde, 
tidligere  København,  nu  bosat  i  Pretoria,  Sydafrika,  har  den  1.  fe- 
bruar fået  en  datter,  som  den  7.  marts  blev  velsignet  af  sin  fader- 
og  fik  navnet  Anne-Mette  Rohde.  Stjernen  ønsker  hjertelig  til  lykke! 

Bryllup  i  U.S.A.:  Tidligere  missionær  i  den  danske  mission,  Hollis 
R.  Johnson,  er  den  3.  juni  i  Salt  Lake  Tempel  blevet  viet  til  søster 
Grete  Leed,  tidligere  Horsens.   Stjernen  ønsker  hjertelig  til   lykke! 

Bryllup  i  U.S.A.:  Tidligere  missionær  i  den  danske  mission,  Arthur 
James  Harris,  er  den  28.  maj  i  Arizona  Tempel  blevet  viet  til  søster 
Kathrine  Sørensen,  tidligere  Vejle.  Stjernen  ønsker  hjertelig  til  lykke! 

Bryllup  i  København:  Lørdag  den  26.  juni  viedes  i  København 
søster  Valborg  Johansen  til  broder  Marinus  Jørgensen.  Stjernen  øn- 
sker brudeparret  hjertelig  til  lykke! 


Fødselsdage: 

Odense:  Den  4.  juli  fylder  broder  Jørgen  Christensen  75  år.  Hjer- 
telig til  lykke! 

Den  29.  juni  fyldte  søster  Petra  K.  Nielsen  75  år.  Hjertelig  til 
lykke! 

København:  Den  20.  juli  fylder  søster  Anna  Helene  Løvendahl, 
Pileallé  3,  75  år.  Hjertelig  til  lykke! 

Den  25.  juli  fylder  broder  Julius  Nicolai  Madsen,  Stationsvej  32  A, 
Herlev,  70  år.  Hjertelig  til  lykke! 

Esbjerg:  Den  21.  juli  fylder  broder  Bertel  Julius  Olsen  70  år.  Hjer- 
telig til  lykke! 

Den  21.  juli  fylder  broder  Alfred  Jørgen  Sørensen  60  år.  Hjertelig 
til  lykke. 

Den  31.  juli  fylder  broder  Emil  Herman  Westphal  65  år.  Hjertelig 
til  lykke! 


Fra  missionsmarken 


Aarhus:  Søndag  den  2.  maj  var  aftenmødet  overladt  til  Primary. 
2.  rådgiver  i  grensforstanderskabet,  broder  Svend  Aage  Staking,  bød 
velkommen,  hvorefter  tiden  blev  overgivet  til  præsidenten  for  Pri- 
mary, søster  Norma  Overgård.  Det  var  dejligt  at  høre  og  se  børnene 

med  glæde  og  frimodighed  stå  frem  og  tale  og  synge  over  emnet: 
Bøn.  Vi  hørte  også  en  tale  om  bønnens  magt  ved  1.  rådgiver  i  Primary, 
søster  Annalise  Staking.  Hun  beviste,  hvilken  stor  kraft,  Gud  har 
givet  os  i  bønnens  magt.  Derefter  talte  søster  Ruth  Madsen  om,  hvor- 
dan en  mor  lærer  sit  barn  at  bede.  Hun  sagde,  at  det  var  ikke  let 
for  hende  at  tale  om  noget,  som  hun  ikke  havde  erfaring  i,  hvorfor 
hun  gav  et  eksempel  fra  sin  egen  barndom.  Søster  Norma  Overgård 
også  sagde  et  par  ord  til  os,  hvorefter  vi  hørte  en  lille  tale  fra  grens- 
forstanderen.  Han  bad  indtrængende  søskende  og  venner  om  at  sende 
deres  børn  til  Primary;  dér  lærer  de  kun  det,  som  forældrene  selv 
ønsker,  de  skal  lære.  Derefter  blev  missionær,  søster  Lucille  Hallam, 
2.  rådgiver  i  Primary,  bedt  om  at  sige  et  par  ord.  Der  sluttedes  med 
sang  og  bøn.  Tilstede  74. 

R.M. 

■ 


A^?hus:  I  Store  Bededagsferien  deltog  spejderne  fra  Aarhus  gren 
i  Aarhus  divisionens  forårsturnering.  Det  var  første  gang,  vi  deltog 
i  en  turnering,  og  vi  havde  den  glæde,  at  vi  fik  en  fin  placering; 
der  deltog  ialt  68  patruljer.  I  turneringsløbet,  som  strakte  sig  over 
fem  timer,  var  patruljen  så  heldig,  at  den  blev  postvinder  og  fik  en 


17.  Aarhus  trop  »Mågen«. 

strimmel  til  standeren  til  minde  om  dysten.  I  de  samlede  resultater 
kom  vi  i  den  bedste  ende  af  den  sidste  trediedel,  og  det  er  godt 
klaret  af  så  ny  en  trop.  På  billedet  ser  man  de  raske  drenge  i  færd 
med  primitiv  madlavning. 

»G«. 

Kolding:  Kolding  grens  Kvindelige  hjeetpeforening  blev  organiserel 
onsdag  den  12.  maj.  Mødet  blev  boldt  bos  søster  Yrsa  .lensen,  Park- 
vej, og  var  under  ledelse  af  distriktspræsidenten,  ældste  Charles 
Madsen.  Vi  indledte  med  sangen  »Du  kan  lette  hvert  et  fjed«  og  bøn 
ved  distriktspræsidenfen.  Efter  sangen  »I  dag  skinner  solen«  sagde 
præsident  (-barles  Madsen  nogle  ord  angående  Kvindelig  hjælpefor- 
ening, og  missionær,  søster  Pbyllis  Petersen,  oplæste  formålet  med 
Kvindelig  hjælpeforening.  Distriktspræsidenten  indsatte  derefter  be- 
styrelsen, som  kom  til  at  bestå  af:  Søster  Yrsa  Jensen,  præsident- 
inde;  missionær,  søster  June  Pehrson,  1.  rådgiver;  fru  Edith  Hen- 
riksen, 2.  rådgiver,  og  søster  Ruth  Petersen,  sekretær.  Alle  medlem- 
merne af  bestyrelsen  sagde  derefter  nogle  få  ord  til  os.  Mødet  slut- 
tede med  sangen  »Hav  tak  for  Profeten,  du  sendte«  og  bøn  ved  søster 
Grethe  Henriksen.  Det  blev  en  uforglemmelig  aften  for  os,  hvor  vi 
mærkede  Guds  Ånd  hos  os.  Tilstede  8. 


Odense:  Mia  Maid  klassen  i  Odense  gren  afholdt  onsdag  den  12. 
maj  rosenaften.  Aftenen  blev  virkelig,  hvad  formålet  var  med  den. 
Forprogrammet  bestod  af  sang  og  musik,  udført  af  pigerne,  og  af- 
tenens højdepunkt  var  at  binde  rosenbuketten,  hvad  der  blev  gjort 
af  fire  af  pigerne,  hvorefter  den  blev  samlet  og  overrakt  til  grens- 
forstanderen.  Alt  dette  blev  udført  under  fire  inspirerede  taler.  Bag- 
efter blev   der   serveret   forfriskninger,   og  forskellige   af   de   tilstede- 


Mia  Maid  piger  i  Odense. 

værende   fik    ordet.    Altsammen    bidrog   til,    at    aftenen    blev    virkelig 
vellykket.  Tilstede  ialt  17. 

R.O. 

København:  Tirsdag  den  8.  juni  oprandt  med  strålende  sol,  og 
Primary  i  København  gren  havde  bestemt  sig  til  at  tage  pa  skovtur. 
Børnene  mødte  i  strålende  humør  kl.  10  i  Kirken,  og  så  gik  turen 
med  sporvogn  og  bus  ud  til  søster  Stillings  sommerhus  i  Vallensbæk. 
Søster  Stilling  bød  os  velkommen  og  bad  søster  Ringheim  om  at 
velsigne  maden  og  dagen  for  os.  Så  lod  vi  den  medbragte  mad  samt 
en  sodavand  vederfares  retfærdighed.  Da  det  var  vor  elskede  broder, 
Ole  C.  Petersens  80-års  fødselsdag,  udbragte  vi  et  leve  for  ham. 
Han  måtte  jo  desværre  tilbringe  dagen  på  hospitalet.  Børnene  var 
blevet  godt  sultne  af  turen  ud,  så  de  var  så  stille,  medens  de  spiste, 
at  man  slet  ikke  kunne  mærke,  at  der  var  28  børn  tilstede.  Da  sulten 
var  stillet,  boltrede  børnene  sig  på  græsplænen  foran  og  bag  ved 
luiset.  Der  ligger  en  granplantage  i  nærheden,  og  der  gik  vi  hen 
og  legede  skjul  og  andre  lege.  Det  morsomste  syntes  børnene  var,  da 
søster  Stilling  skulle  fange  alle  børnene.  Men  sådan  en  omgang  giver 
varme,  så  da  vi  kom  tilbage,  fik  de  et  koldt  bad  af  vandkanden, 
men  det  kølede  jo  kun  udvendigt,  så  de  måtte  have  en  sodavandsis 
til  at  køle  af  indvendig  med.  Så  havde  vi  igen  lege  af  forskellig 
slags,  bl.  a.  kartoffelvæddeløb.  Så  blev  der  serveret  chokolade  med 
lagkage  og  småkager,  og  kl.  16  begyndte  vi  hjemturen  efter  en  herlig 
dag,  men  forinden  råbte  vi  hurra  og  sagde  tak  for  broder  og  søster 
Stillings  gæstfrihed  og  en  uforglemmelig  dag.  Tilstede  28  børn  og 
6  voksne. 

.1/.  0. 


København:  I  anledning  af  indvielsen  af  København  grens  nye 
orgel  havde  missionspræsident  Junius  M.  Sorensen  og  søster  Mary 
(1.  Sorensen  indbudt  til  en  storstilet  festaften  lørdag  den  12.  juni. 
Det  blev  en  dejlig  aften;  over  200  gæster,  deriblandt  mange  venner 
af  Kirken,  havde  efterkommet  indbydelsen,  og  da  det  indledende 
program  tog  sin  begyndelse,  var  den  store  sal  på  det  nærmeste  fyldt. 
Efter  at  præsident  Sorensen  havde  budt  velkommen,  hørte  vi  et  par 
orgelsoli  ved  grenens  mangeårige  organist,  broder  Niels  Hendriksen, 
og  organist  i  søndagsskolen,  søster  Oda  Nielsen,  og  vi  glædede  os 
over  det  nye  orgels  smukke  tone.  Imellem  orgelsoliene  sang  grenens 
kor  nogle  sange  under  ledelse  af  missionær,  ældste  A.  Leron  Johnsen, 
og  vi  hørte  en  smuk  duet  ved  præsidentinde,  søster  Mary  G.  Soren- 
sen, og  missionær,  søster  Betty  Jean  Sorensen.  Efter  dette  program 
begav  vi  os  alle  ned  i  den  lille  sal,  hvor  underholdningen  fortsattes 
i  en  lidt  lettere  genre.  En  missionærkvartet,  bestående  af  ældsterne 
A.  Leron  Johnsen,  Gilbert  T.  Olsen,  Blaine  P.  Jensen  og  David  N. 
Morrell,  sang  fire  kendte  amerikanske  folkesange,  og  ind  imellem  så 
vi  en  film  fra  Hawaii  og  en  morsom  tegnefilm,  og  det  sidste  num- 
mer på  programmet  var  ældste  A.  Leron  Johnsen,  der  sang  »Old  Man 
River«  med  en  så  sanglig  og  dramatisk  følelse,  at  bifaldet  brusede 
ned    over    ham.    da    sangen    var    slut.    og   han    matte    synge    da    capo. 

Missionær,  søster  Inger  Fischer,  var  aftenens  akkompagnatør.  Efter 
den  glimrende  underholdning  blev  der  budt  på  forfriskninger:  is, 
kager  og  sodavand,  serveret  af  missionærerne,  og  til  slut  takkede 
præsident  Sorensen  de  tilstedeværende,  fordi  de  var  kommet,  og 
grensforstanderen,  broder  Aage  Stilling,  takkede  på  forsamlingens 
vegne   missionspræsidentparret   for   den    dejlige   aften. 

Aile  vi,  der  var  tilstede,  vil  også  gerne  herigennem  rette  en  hjertelig 
tak  til   præsident  og  søster  Sorensen   for   den   uforglemmelige   aften. 

M.K. 


Kvindelig  hjælpeforenings  sangkor  havde  en  udflugt  til  Malmø  søn- 
dag den  13.  juni;  vi  var  13  fra  sangkoret,  og  vi  fik  en  dejlig  dag  ud 
af  det  trods  regnvejr.  Kl.  9  sejlede  vi  fra  frihavnen  med  godt  humør 
og  blev  modtaget  i  Malmø  af  tre  svenske  brødre.  Lidt  efter  kom  bro- 
der Carl  Johansson  i  sin  bil  og  kørte  de  dårligst  gående  søstre  til 
kirken;  vi  andre  tog  sporvognen,  og  da  vi  kom  til  kirken,  spiste  vi 
vor  medbragte  mad,  og  dertil  fik  vi  serveret  saftevand  og  bagefter 
kakao.  Broder  Johansson  bød  os  velkommen,  og  da  vi  havde  spist, 
var  tiden  fri  til  at  gå  tur  eller  hvile.  Vi  var  nogle,  der  trodsede 
regnen  og  tog  ind  til  byen  og  så  os  om,  bl.  a.  så  vi  et  meget  smukt 
optog  af  landboungdom  i  nationaldragter.  Kl.  17  spiste  vi  resten  af 
vor  mad,  dertil  fik  vi  igen  saftevand,  og  bagefter  fik  vi  æblekage 
og  crémesovs,  vi  var  meget  taknemmelige  for  det  store  arbejde,  de 
svenske  søskende  havde  gjort  for  os.  Missionspræsident  og  søster 
Sorensen  kom  også  derover,  og  ved  bordet  blev  der  holdt  tale  af 
grensforstanderen  fra  Malmø  og  grensforstanderen  fra  København, 
broder  Aage  Stilling,  og  korets  leder,  søster  Valborg  Johansen,  tak- 
kede for  det  store  arbejde,  der  var  gjort  for  os.  Vi  havde  et  dejligt 
møde  om  aftenen  med  tale  af  broder  Stilling,  missionspræsident 
Junius  M.  Sorensen,  missionær,  søster  Betty  Jean  Sorensen,  fra  Kø- 
benhavn, og  en  svensk  broder.  Imellem  talerne  sang  koret  nogle  sange, 
og  søster  Selma  Harboe  sang  solo  Schuberts  »Standenen«.  Alt  ialt 
kan  vi  sige,  at  vi  havde  en  dejlig  dag,  og  har  vi  opnået  at  glæde  og 
vække  nogle  til  eftertanke  om  det  sande  evangelium,  er  vi  meget 
taknemmelige.  Kl.  22.10  sejlede  vi  trætte,  men  en  stor,  minderig  dag 
rigere,  hjem  til  vort  lille  Danmark.  Vi  var  ialt  22  fra  Danmark  der- 
ovre. 

A.  H. 


Bemærk!  Manuskripter  til  næste  nummer  af  »Stjernen«  skal  ind- 
se nd  c  s  inden  den  5.  ds. 

DÅB 

AALBORG:  HORSENS: 

2.    maj:  2  7.    maj: 

Per  Christen  Bredgård  Jensen,  Lissy  Grethe  Pedersen,  døbt  af 

døbt  af  ældste  Kay  L.   Flinders,  Kristian    Pedersen,    håndspålæg- 

håndspålæggelse    af    Chr.    Holm  gelse  af  ældste  Figat  H.  Breum. 

Bendtsen.  Petra   Andrea   Kirstine    Rønne 

Andersen,  døbt  af  ældste  Werner 
S.  Rønne,  håndspålæggelse  af 
ældste  Figat  H.  Breum. 

SKIVE:  ODENSE: 

2.    maj:  1  5,    maj: 

Orla  Vind  Pedersen,  døbt  af  Peter  Christensen,  døbt  af  Jør- 
ældste  William  J.  Murri,  hånds-  gen  Marius  Christensen,  hånds- 
pålæggelse af  ældste  Franklin  O.  pålæggelse  af  ældste  Victor  W. 
Nielsen.  Jørgensen. 

Vi  ønsker  de  nye  søskende  hjertelig  til  lykke  og  velkommen  i  Kirken! 

Ordinationer: 

Esbjerg:  25.  april:  Frank  Evan  Sørensen  ordineret  til  diakon  af 
Johannes  A.  Sørensen. 

16  maj:  Hans  Otto  Ilskov  Nielsen  ordineret  til  diakon  af  ældste 
Ernest  Anton  Jensen. 

Randers:  16.  maj:  Jens  Christian  Pedersen  ordineret  til  lærer  af 
ældste  Rasmus  Jensen. 

Alfred  Peter  Hjort  Sørensen  ordineret  til  diakon  af  ældste  Frederik 
L.  Gregersen. 

Aarhus:  24.  maj:  Rudolf  Johannes  Cardil  Kjær  ordineret  til  præst 
af  ældste  S.  LaVar  Christensen. 

Odense:  16.  maj:  Victor  Johannes  August  Volmer  Fischer  ordi- 
neret til  diakon  af  ældste  Elmo  Rasmussen. 

København:  25.  april:  Flemming  Hall  ordineret  til  præst  af  Aage 
Th.  Stilling. 

16.  maj:  Victor  Hansen  ordineret  til  diakon  af  ældste  Werner  S. 
Rønne. 

Dødsfald: 

København:  Den  26.  maj  døde  København  grens  ældste  medlem, 
søster  Ane  Cathrine  Bodil  Kirstine  Christensen,  89  år  gammel,  og  blev 
begravet  fra  Kirken,  Priorvej,  den  29.  maj.  Æret  være  søster  Christen- 
sens minde! 

Søster  Christensens  efterladte  familie  bedes  os  herigennem  bringe 
en  hjertelig  tak  for  venlig  deltagelse  ved  søster  Christensens  syg- 
dom, død  og  begravelse. 

Emigrationer: 

Den  14.  april  er  Helge  Andersson,  Ellen  Andersson  og  deres  søn 
emigreret  til   Salt  Lake  City,  Utah. 

Den  14.  april  er  Merete  Birgit  Jensen  emigreret  til  Salt  Lake  City, 
Utah. 

Aalborg:  Den  28.  april  er  Ella  Marie  Petersen  Bjerregaard  emi- 
greret til  Salt  Lake  City,  Utah. 

Den  28.  april  er  Amanda  Agnes  Christine  Andersen  Gerlach  emi- 
greret til  Salt  Lake  City,  Utah. 

Aarhus:  Den  1.  juni  er  Ruth  Madsen  emigreret  til  Hollywood, 
California. 

Den  1.  juni  er  Marie  Jensine  Menke  emigreret  til  Provo,  Utah. 


Missionærforflyttelser: 

15.  maj:  Bent  Arthur  Jensen  fra  Aalborg  til  Randers. 
27.  maj:  William  James  Murri  fra  Skive  til  Aarhus. 

David  Alonzo  Hansen  fra  Aarhus  til  Skive. 

Dale  Alden  Hammond  fra  Helsingør  til  København. 

Rodney  Knute  Fabricius  fra  Helsingør  til  Aalborg. 

James  Paul  Tegan  fra  Aarhus  til  København. 

Victor  W.  Jorgensen  fra  København  til  Horsens. 

Ronald  Ray  Jensen  fra  Slagelse  til  København. 

Grant  Miller  Radmali  fra  Slagelse  til  København. 

Roy  Talmage  Rasmussen  fra  København  til  Aarhus. 

George  Eldon  Jensen  fra  Aarhus  til  Horsens. 

Gary  Lorenzo  Jensen  fra  Aalborg  til  Løgstør. 

Werner  S.  Ronne  fra  Kobenhavn  til  Aalborg. 
29.  maj:  Ronald  Odell  Harris  fra  Aalborg  til  Logstor. 
3.  juni:  Figat  Hertzsprung  Breum  fra  Horsens  til  Odense. 

Anny  O.  K.  Breum  fra  Horsens  til  Odense. 
5.  juni:  Dale  Alden  Hammond  fra  København  til  Vejle. 


Missionærankomst : 


Den  14.  maj  er  broder  Rasmus  A.  L.  Jensen, 
Randers,  blevet  kaldet  som  missionær  og  er 
beskikket  til  at  arbejde  i  Randers.  Vi  ønsker 
ældste  Jensen  til  lykke  med  det  ansvarsfulde 
kald! 

